<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000149">O-000149/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96824">Monica Luisa Macovei</PERSON>, <PERSON ID="96848">Mariya Nedelcheva</PERSON>, <PERSON ID="28120">Simon Busuttil</PERSON>, <PERSON ID="28229">Manfred Weber</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000149">Teema: Korruptsioonivastase seaduse ja tegelikkuse vahelise lõhe ületamine</OBJECT><CONTENT><PARA>6. juunil 2011 võttis komisjon vastu korruptsioonivastase paketi, millesse kuulub teatis korruptsioonivastase võitluse kohta ELis, otsus, millega luuakse ELi korruptsioonivastane aruandlusmehhanism, aruanne nõukogu raamotsuse 2003/568/JSK (korruptsioonivastase võitluse kohta erasektoris) täitmise kohta ning aruanne, milles käsitletakse ELi Euroopa Nõukogu korruptsioonivastaste riikide rühmas (GRECO) osalemise üksikasju.</PARA><PARA>Euroopa Parlament tunneb heameelt korruptsioonivastase paketi pärast, milles käsitletakse korruptsioonist põhjustatud suuri kulusid (arvestuslikult 120 miljardit eurot aastas), moonutusi, mida korruptsioon tekitab majanduses, konkurentsis ja siseturul ning üldsuse kindlat soovi, et EL korruptsiooni vastu võitlemiseks midagi ette võtaks (78%, Eurobaromeeter, detsember 2009).</PARA><PARA>1.  Kuidas hakkab komisjon seoses oma aruandlusmehhanismiga korruptsioonivastaste seaduste sisulist täitmist kontrollima ja hindama ning vajalikke meetmeid võtma (muu hulgas hoiatavaid karistusi kohaldama), mis on peamine mureküsimus, kuna praegu sellised seadused kas puuduvad või neid täidetakse ebaühtlaselt?</PARA><PARA>2.  Kas komisjon tegutseb Euroopa Liidu toimimise lepingu artikli 83 lõike 1 põhjal miinimumeeskirjade vastuvõtmiseks, milles määratletakse korruptsiooni mõiste ja sellega seonduvad karistused, arvestades korruptsiooni piiriülest mõju ja selle mõju siseturule?</PARA><PARA>3.  Kuidas kaasab komisjon sellesse tegevusse Euroopa Parlamendi?</PARA></CONTENT></QUEST>