<QUEST><TI><TI-INTRO>SUULINE KÜSIMUS <QREF QID="H-2009-0267">H-0267/09</QREF></TI-INTRO><TI-SESSION>Küsimuste tunniks osaistungjärgul - september 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0267">Teema: Stabiilsuse ja arengupakt</OBJECT><CONTENT><PARA>Euroopa Ülemkogu kinnitas juunikuus oma kohustust edendada elujõulist riiklikku rahastamist ning stabiilsuse ja arengupakti. Sellegipoolest tuleb ilmselt enne aasta lõppu kohaldada 20 liikmesriigi suhtes ülemäärase eelarvepuudujäägi menetlust. Milliseid algatusi kavatseb eesistujariik teha, et saavutada stabiilsuse pakti korrektse ja vastutusvõimelise rakendamise eesmärk ning milliseid probleeme on ta pakti nõuetekohasel rakendamisel seni tuvastanud? Kas eesistujariik võtab arvesse asjaolu, et kriisi tõttu tuleb pakt uuesti läbi vaadata või piisab pakti järgimiseks ja tõhusaks rakendamiseks praegustes tingimustes 2005. aastal vastu võetud reformist? Millist avaliku sektori eelarvepuudujäägi kaotamise ja vähendamise strateegiat eesistujariik eelistab ning milline on strateegia rakendamise ajakava? Kas eesistujariigi arvates peaks 2010. aasta olema eelarve tasakaalustamise ja -distsipliini aasta või tuleks riiklikus rahastamises säilitada teatav paindlikkus, eriti just eeldatavasti suureneva tööpuuduse tõttu?</PARA></CONTENT></QUEST>