<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0088">O-0088/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1038">Karl-Heinz Florenz</PERSON> <COMMITTEE COMMID="815">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0088">Teema: Strateegia gripipandeemia vastu</OBJECT><CONTENT><PARA>WHO andmeil on gripipandeemia puhkemise tõenäosus väga suur, kuigi selle täpset algust pole võimalik ennustada. Pandeemia tõenäoliseks allikaks oleks ülimalt patogeenne linnugripi viirus, mille muteerumise  või inimese gripiviirusega kombineerumise tulemuseks võib olla ülinakkav viirus, mille eest olemasolevad vaktsiinid ei kaitse ja mille vastu on seetõttu vaja &quot;uut&quot; vaktsiini. Juhul, kui peaks puhkema pandeemia:</PARA><PARA>Milliseid meetmeid on nõukogu võtnud rahvatervise kaitsmiseks Euroopa Liidus ja selleks, et ergutada liikmesriike oma valmiduskavasid viivitamatult vastu võtma? Kuidas tagab nõukogu viivitamatu teabevahetuse naabermaadega?</PARA><PARA>Kuidas suudab nõukogu tagada uute vaktsiinide ja viirusevastaste ravimite kiire tootmise piisavates kogustes ning nende järgneva õiglase jaotamise? Milliseid meetmeid soovitab nõukogu seoses ELi kodanike liikumisega, et takistada pandeemia levimist?</PARA><PARA>Kuidas kavatseb nõukogu teha koostööd Haiguste Ennetamise ja Tõrje Euroopa Keskusega (ECDC)?</PARA><PARA>Kas nõukogu näeb ette üldise kommunikatsioonistrateegia vastuvõtmist, et kindlustada täpse ja teadusliku teabe avalik kättesaadavus, vältimaks paanikat ja tagamaks õigete hügieenimeetmete rakendamist?</PARA><PARA>Kas nõukogu on koostanud plaane asutuste jaoks, kuhu on koondunud suur hulk inimesi? Kas nõukogu on koostanud situatsiooniplaani oma ametiruumide jaoks Brüsselis?</PARA></CONTENT></QUEST>