<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000055">O-000055/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96945">Marietje Schaake</PERSON>, <PERSON ID="4398">Gianni Vattimo</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000055">Teema: Ameerika Ühendriikide valitsuse otsus jätkata Guantánamo Bay kohtuprotsesse sõjaväekomisjonides</OBJECT><CONTENT><PARA>Ameerika Ühendriikide president Obama andis 22. jaanuaril 2009. aastal korralduse peatada uute süüdistuste esitamise sõjaväekomisjonides ning külmutas eelmise USA valitsuse otsuse lubada Guantánamo Bay kinnipidamisasutustes olevate kahtlusaluste kohtuprotsesside läbiviimist sõjaväekomisjonides. See korraldus tähendas seda, et terrorismis kahtlustatavate isikute kohtuprotsessid tuli läbi viia USA mandril asuvates osariikide tsiviilkohtutes. Samal ajal andis president Obama ka korralduse sulgeda Guantánamo ühe aasta jooksul. President tühistas kaks aastat kestnud olukorra 7. märtsil 2011. aastal, kui andis loa jätkata kohtuprotsesside pidamist sõjaväekomisjonides ning andis korralduse töötada välja õiguslik raamistik, mis toetaks kahtlusaluste vangistuses hoidmist määramata aja jooksul ilma süüdistust esitamata, nagu Guantánamos praegu. Kavas on kehtestada läbivaatamisprotsess, mille kohaselt vaadatakse kohtuasjad uuesti läbi pärast esimest aastat ning siis iga nelja aasta järel. Guantánamosse on jäänud 172 kinnipeetavat, kellest umbes 40-l peab algama kohtuprotsess kas siis kriminaalkohtus või sõjaväekomisjonis. Sõjaväekomisjonides on pärast 2001. aasta 11. septembrit toimunud vaid paar kohtuasja, milles suurem osa kahtlusaluseid on end tunnistanud süüdi, samas kui tsiviilkohtus on peetud üle 170 terrorismi käsitlevat kohtuprotsessi. Euroopa Parlament on korduvalt nõudnud Guantánamo kinnipidamisasutuste sulgemist ning kiitnud heaks kohtuprotsesside lõpetamise sõjaväekomisjonides<FNREF FNIDREF="FN1"/>. Euroopa Parlament on USAd kutsunud üles tagama, et rahvusvahelise ja USA õiguse kohaselt austatakse Guantánamo kinnipeetavate inimõigusi ja põhivabadusi ning et iga kinnipeetav, kelle vastu USA-l on piisavalt tõendeid, läbib viivitamatult õiglase ja avaliku kohtuprotsessi pädevas, sõltumatus ja erapooletus kohtus ning süüdimõistmise korral mõistetakse ta vangi USAs<FNREF FNIDREF="FN2"/>.</PARA><PARA>Kas nõukogu ning eriti ELi välisasjade kõrge esindaja kavatseb väljendada USA ametivõimudega suheldes ELi sügavat muret seoses hiljutise otsusega jätkata kohtuprotsesside läbiviimist sõjaväekomisjonides ja hoida kahtlusaluseid määramata aja vangistuses ning juhtida tähelepanu asjaolule, et võitlust terrorismi vastu saab ja peab korraldama, austades täiel määral põhiõigusi? Milliseid meetmeid kavatseb nõukogu ning eriti kõrge esindaja USA ametivõimude suhtes võtta ning milliseid algatusi teha, et seda probleemi lahendada?</PARA><FN FNID="FN1">  Euroopa Parlamendi 19. veebruari 2009. aasta resolutsioon LKA poolt kinnipeetavate transportimiseks ja ebaseaduslikuks kinnipidamiseks Euroopa riikide väidetava kasutamise kohta (<ANCHOR ID="1" FAMILY="TA" TYPE="P6-TA" YEAR="2009" NUMBER="0073">P6_TA(2009)0073</ANCHOR>).</FN><FN FNID="FN2">  Euroopa Parlamendi 4. veebruari 2009. aasta resolutsioon Guantánamo kinnipidamiskeskuse vangide tagasisaatmise ja ümberasustamise kohta (<ANCHOR ID="2" FAMILY="TA" TYPE="P6-TA" YEAR="2009" NUMBER="0045">P6_TA(2009)0045</ANCHOR>).</FN></CONTENT></QUEST>