<QUEST VERSION="2"><TI><TI-INTRO>Infotunni küsimus <QREF QID="H-2010-0589">H-0589/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0589">Teema: Alaline finantsstabiilsusmehhanism ja erapankade osalus</OBJECT><CONTENT><PARA>Nõukogu kiitis 28. oktoobril 2010. aastal heaks rakkerühma esitatud institutsiooniliste muudatuste ettepanekud. Nende hulka kuulub alalise finantsstabiilsusmehhanismi kasutuselevõtmine, milles osaleb ka erasektor. Samas on Euroopa Keskpanga president ja eurorühma eesistuja väljendanud kahtlusi seoses erapankade osalemisega alalises stabiilsusmehhanismis, rõhutades, et see suurendaks nõrgema majandusega riikide võetavate laenude kulukust. </PARA><PARA>Kas nõukogu võiks selgitada, miks on nõustutud erasektori osalemisega alalises finantsstabiilsusmehhanismis? Milleks on see vajalik? Kas see valmistab ette euroala riikide kontrollitud pankroti mehhanismi? Kas nõukogu kavatseb härrade Trichet’ ja Junckeri väljendatud kahtlusi arutada?</PARA></CONTENT></QUEST>