<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000309">O-000309/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/><COMMITTEE COMMID="2871">Kalanduskomisjon</COMMITTEE>i nimel</TI-AUTHOR></TI><OBJECT OBJID="OBJ000309">Teema: Kavandatud läänepoolse hariliku stauriidi varu ja püügi mitmeaastase kava hetkeseis</OBJECT><CONTENT><PARA>23. novembril 2010 võttis parlament vastu seadusandliku resolutsiooni ettepaneku kohta võtta vastu Euroopa Parlamendi ja nõukogu määrus, millega kehtestatakse läänepoolse hariliku stauriidi varu ja püügi mitmeaastane kava (KOM(2009)0189). Nimetatud kava eesmärk on hoida läänepoolse hariliku stauriidi varude biomass tasemel, mis tagab selle jätkusuutliku kasutamise, ning tagada pikemas perspektiivis suurim kalasaak. Selle saavutamiseks peaks väljapüügi kontrolli eeskiri tuginema võrdsel määral nii keskmistest juurdekasvutingimustest lähtuvatel ja ettevaatusprintsiibil põhinevatel soovitustel kui ka viimase aja lubatud kogupüükidel, mida korrigeeritakse kalamarja tekke põhjal mõõdetud kalavarude suuruse värskeid arengutrende kajastava paranduskoefitsiendiga.</PARA><PARA>Parlament toetab komisjoni seisukohta, mille kohaselt kalavarude kaitse raskuspunkt seisneb pikaajaliste majandamiskavade kasutuselevõtmises, kusjuures võimalikult enamate varude puhul tuleks üle minna püügipiirkonnapõhistele kavadele. </PARA><PARA>Siinkohal esitab kalanduskomisjon Euroopa Komisjonile järgmised küsimused:</PARA><PARA>Mida kavatseb komisjon teha ilmse institutsioonidevahelise ummikseisu lahendamiseks? Miks on nurjunud tema senised püüded kahe kaasseadusandja vahel kompromissi leida?</PARA><PARA>Kas komisjon nõustub väitega, et praeguseks selles küsimuses kujunenud ummikseis mõjutab laiemalt kõiki teisi pikaajalisi majandamiskavasid, näiteks Läänemere lõhe majandamise kava, arvestades et püügipiirkondade majandamine pikaajaliste kavade abil on üks kavandatava ühise kalanduspoliitika reformi põhielemente?</PARA><PARA>Miks ei ole komisjon peale 2011. aasta aprillis toimunud seminari korraldamise järginud oma esialgset kava korraldada koos parlamendi ja liikmesriikidega ühisarutelu pikaajaliste kavade tulevase ülesehituse teemal, nagu seda näitab tema reaktsioon 2010. aasta novembris vastu võetud harilikku stauriidi käsitlevale parlamendi resolutsioonile?</PARA></CONTENT></QUEST>