<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0052">O-0052/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4342">Joseph Daul</PERSON> <GRPOL GRPOLID="2948">PPE</GRPOL> fraktsiooni nimel, <PERSON ID="1911">Martin Schulz</PERSON> <GRPOL GRPOLID="2949">S&amp;D</GRPOL> fraktsiooni nimel, <PERSON ID="97058">Guy Verhofstadt</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0052">Teema: Milline on ELi 2020. aasta strateegia poliitiline tähtsus praeguse finants- ja majanduskriisi kontekstis?</OBJECT><CONTENT><PARA><LIST TYPE="OL"><ITEM>Millist rolli näeb nõukogu ELi 2020. aasta strateegial praegusest finants- ja majanduskriisist ülesaamisel? Kas ELi 2020. aasta strateegia võtab piisaval määral arvesse makromajandusliku poliitika ja struktuurimuutuste vastastikust sõltuvust? Kas nõukogu on valmis toetama Euroopa Komisjoni ambitsioonikat ettepanekut tugevdada stabiilsuse ja kasvu pakti? Kas nõukogu nõustub seisukohaga, et selle strateegia ambitsioonikad eesmärgid sõltuvad Euroopa majanduskasvu kiirest taastamisest ning et makromajandusliku poliitika tõhusam koordineerimine parandaks tunduvalt tugeva majanduskasvu väljavaateid? Kas nõukogu kavatseb toetada meetmeid, mis annaksid Euroopa Liidule vahendid majanduskasvu, investeeringute ja konkurentsivõime saavutamise koordineeritud poliitika rakendamiseks?</ITEM><ITEM>Kas nõukogu arvates on praegused ettepanekud piisavalt ambitsioonikad, et viia Euroopa majandus 2020. aastaks juhtpositsioonile maailmas? Kuidas kavatseb nõukogu tagada, et liidu ja liikmesriikide eelarvekavad kajastaksid ELi 2020. aasta strateegia prioriteete ning et rahastamine ja reformid oleksid nii riiklikul kui ka Euroopa tasandil kooskõlas Euroopa Ülemkogul vastu võetud poliitiliste eesmärkide ja ülesannetega? Kas nõukogu on valmis vastu võtma ja esitama teiseseid õigusakte, et kehtestada liikmesriikidele siduvam ELi 2020. aasta raamistik? Kuidas aitab ELi 2020. aasta strateegia rakendada vajalikke struktuurireforme?</ITEM><ITEM>Millise rolli on nõukogu ette näinud komisjonile ja parlamendile rakkerühmas, mille moodustas Euroopa Ülemkogu 2010. aasta märtsis liidu majandusjuhtimise parandamiseks?</ITEM></LIST></PARA></CONTENT></QUEST>