<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000163">O-000163/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="97020">Guido Milana</PERSON>, <PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="28154">Ole Christensen</PERSON>, <PERSON ID="96953">Estelle Grelier</PERSON>, <PERSON ID="1129">Catherine Trautmann</PERSON>, <PERSON ID="38605">Iliana Malinova Iotova</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000163">Teema: Teabe puudus seoses kalakonservide päritoluga</OBJECT><CONTENT><PARA>Värskete kala- ja vesiviljelustoodete puhul näevad ELi õigusaktid (määrus (EÜ) nr 2065/2001 ja määrus (EÜ) nr 104/2000) ette lõpptarbijate teavitamise püügi- või kasvatuskohast. Kalakonservide (eriti tuunikala konservide) märgistamise nõuded kohustavad tootjaid ainult märkima, kus on kala töödeldud, kuid mitte seda, kust see on püütud. Teave päritolu kohta konservidel on siiski väga vajalik, kui me tahame võimaldada tarbijatel teha teadlik valik, näiteks kui nad ei soovi tarbida kala, mis on püütud mittesäästvalt. Lisaks vajavad tarbijad ka teavet kala täpse päritolu kohta, et vältida sellisest kalast valmistatud toodete ostmist, mis on püütud ebaseaduslikult (ETR-kalapüük) ja/või mis pärineb tugevasti saastatud veekogudest (vaata ka mitmeid hiljuti esitatud selleteemalisi kirjalikke küsimusi).</PARA><PARA>Komisjon võttis hiljuti vastu komisjoni rakendusmääruse (EÜ) nr 297/2011, milles kehtestatakse eritingimused reguleerimaks Jaapani päritoluga või Jaapanist saadetava sööda ja toidu importi pärast Fukushima tuumaelektrijaamas toimunud avariid, ning komisjoni rakendusmääruse (EÜ) nr 506/2011. Eespool nimetatud meetmed ei ole veel siiski tulemusi andnud ning neil võib olla ainult piiratud mõju.</PARA><PARA>Kuidas kavatseb komisjon kaitsta ELi elanikke imporditud kalakonservide eest, mille puhul kala võib olla püütud ebaseaduslikult ja/või tugevasti reostatud veekogudest, kuid on konserveeritud riikides, kes on allkirjastanud ELiga majanduspartnerluslepingu, mille puhul tagatakse kalakonservide import? </PARA><PARA>Kas komisjon võiks öelda, millised õigeaegsed meetmed ja asjakohased õigusaktid ta kavatseb vastu võtta, et Euroopa tarbijad oleksid piisavalt teavitatud kalakonservide täpsest päritolust, eelkõige reostatud piirkondadest pärinevate toodete puhul? </PARA></CONTENT></QUEST>