<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000231">O-000231/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1941">Roberta Angelilli</PERSON>, <PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="96818">Salvatore Iacolino</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000231">Teema: Teave lapse õigusi käsitlevas ELi tegevuskavas kavandatud meetmete rakendamise kohta</OBJECT><CONTENT><PARA>Komisjon esitas 15. veebruaril teatise lapse õigusi käsitleva ELi tegevuskava kohta. Tegevuskavas antakse ülevaade 11 konkreetse meetme kohta, mida komisjon kavatseb lähiaastatel vastu võtta, et tagada laste parem kaitse, edendada nende tervise kaitsega tegelevaid poliitikasuundi, parandada õiguskaitse kättesaadavust, anda tagatisi kolmandatest riikidest pärit saatjata alaealistele ja edendada laste tõhusat kaasatust küsimustes, mis neid otseselt puudutavad, nagu on lubatud Euroopa Liidu lapse õiguste strateegias. Institutsioonide kohustus edendada lapse õigusi on sätestatud samuti Lissaboni lepingus, Euroopa Liidu põhiõiguste hartas ja Euroopa 2020. aasta strateegias, rõhutades seega vajadust minna võimalikult kiiresti poliitilistelt eesmärkidelt üle konkreetsetele tegudele.</PARA><PARA>Kas komisjon võiks:</PARA><PARA>1.  kinnitada, kas 27 liikmesriigis kogutakse ametlikke ja võrreldavaid andmeid laste kohta,</PARA><PARA>2.  anda teavet eelarveliste vahendite kohta, mida EL kavatseb kulutada lastega seotud poliitilistele meetmetele,</PARA><PARA>3.  anda teavet ja esitada andmeid laste õiguskaitse hea kättesaadavuse kohta,</PARA><PARA>4.  kirjeldada praegust olukorda haridusele juurdepääsu ja väikelaste hoiuteenuste vallas ELis,</PARA><PARA>5.  anda teavet liikmesriikide piiriülese koostöö kohta lapseröövi korral?</PARA></CONTENT></QUEST>