<QUEST VERSION="2"><TI><TI-INTRO>Infotunni küsimus <QREF QID="H-2011-000138">H-000138/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 aprill osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="97025">Ivari Padar</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000138">Teema: Apple'i makseteenuse ja meediaomanike vastuolu</OBJECT><CONTENT><PARA>Apple on andnud teada uuest ajalehtede tellimise teenusest oma rakendustepoes AppStore, mis näeb ette, et ajalehtede omanikud müüksid tellimusi hinnaga, mis on vähemalt sama soodne kui mujal pakutav parim hind, ja annaksid Apple’ile 30% saadavast tulust. Kirjastused töötavad tänapäeval välja uusi ärimudeleid nii trüki- kui ka digitaalkeskkonnas, mis toob kaasa suuri investeerimiskulusid. Mina olen pärit väga väikesest liikmesriigist – Eestist, kus ajalehtede levinumbrid on üsna väikesed, kuid digitaalsele levikule ülemineku kulud on kogu sektori jaoks samasugused. Seega, kui niivõrd oluline osa tellimustulust läheb Apple’ile, võib see tuua kaasa kõrgemad hinnad tarbija jaoks. EL peaks tagama, et kirjastajatel oleks õige õiguslik raamistik, milles oma meediapakkumisi välja töötada. Sinna alla kuuluks ka käibemaksu puudumine või vähendatud käibemaksumäär nii trüki- kui ka veebiajalehtedele. Lisaks on kirjastajate jaoks ülimalt tähtis vabadus valida maksesüsteeme, samuti otsekontakti säilitamine oma tellijatega. Milliseid meetmeid kavatseb komisjon selles küsimuses võtta?</PARA></CONTENT></QUEST>