<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0100">O-0100/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="840">Charles Goerens</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0100">Teema: Teatavate vaktsiinide piiratud kättesaadavus arengumaades</OBJECT><CONTENT><PARA>Kolmele neljandikule inimkonnast ei ole A(H1N1) gripi vaktsiin kättesaadav. Meditsiinisaavutustele võrdse juurdepääsu temaatika on uuesti päevakorda tõusnud seoses seagripi (A(H1N1) viirus) pandeemia ohuga. Tavaliselt ilmnevad seda tüüpi viirused ebasoodsamates piirkondades, kus pandeemia ohustab ilmselt eelkõige kohalikku elanikkonda. Igal aastal tuuakse lõunapoolkera riikidest põhjapoolkera riikidesse gripiviiruse näidiseid, mille põhjal töötatakse välja konkreetse aasta gripivaktsiin. Üle kahe aastat tagasi teatas Indoneesia WHOle, et keeldub edaspidi andmast oma territooriumil isoleeritud A/H5N1 gripiviiruse näidiseid, kui ei saa selle eest kompensatsiooni. Indoneesia soovis juhtida sellega rahvusvahelise üldsuse tähelepanu asjaolule, et ka arengumaad peaksid saama kasu viiruste näidiste edastamisest, saades vastutasuks kättesaadava hinnaga kvaliteetseid gripivaktsiine. Nimetatud näidiste edastamine ilma kompensatsioonita on äärmiselt murettekitav, sest juurdepääs pandeemiate vastastele kvaliteetvaktsiinidele kättesaadava hinnaga peaks olema reegel. </PARA><PARA>Sellest tulenevad järgmised küsimused. <BRK/></PARA><PARA>Kas komisjonil on võimalik selgitada   asjaolusid, mis takistavad üldist juurdepääsu vaktsiinidele arengumaades? <BRK/></PARA><PARA>Kas komisjon jagab seisukohta,   et kõlbelisest aspektist ei ole vastuvõetav, et arengumaad kaasatakse   vaktsiini väljatöötamiseks vajalike tüvede kogumisse, kuid samas jäetakse   nad kõrvale, kui nad igati põhjendatult soovivad kaitsta oma elanike   tervist? <BRK/></PARA><PARA>Milliseid meetmeid kavatseb   komisjon võtta, et parandada arengumaade juurdepääsu A(H1N1) gripi vaktsiinile? <BRK/></PARA><PARA>Kas lisaks sellele konkreetsele   pandeemiaga seotud meetmele on komisjon valmis võtma meetmeid, mis tagavad   arengumaadele vaktsiinide pideva kättesaadavuse? Kui see on nii, siis   palume komisjonil kirjeldada meetmeid, mida võetakse, et parandada arengumaade   tervishoiu infrastruktuure, milleta ei ole parem juurdepääs vaktsiinidele   mõeldav. Parlament palub komisjoni teavitada ka sellest, kuidas komisjon   kavatseb kaasata suured humanitaarabi andvad asutused ja kodanikuühiskonna   organisatsioonid (VVOd), et tagada võimalikult suure hulga kõnesoleva   valdkonna küsimuste lahendamine.</PARA></CONTENT></QUEST>