<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000268">O-000268/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000268">Teema: Uus Rumeenia tsiviilseadustik ja LGBT-kogukonda kuulujate vaba liikumine</OBJECT><CONTENT><PARA>1. oktoobril 2011. aastal jõustunud uue Rumeenia tsiviilseadustiku artikkel 277 käsitleb abieluta kooseluvormide abieluga võrdsustamist või selle keelamist<FNREF FNIDREF="FN1"/>.</PARA><PARA>Kas komisjon on nõus sellega, et:</PARA><PARA>- samasooliste abielu või partnerluse selgesõnaline keelamine (tsiviilseadustiku artikli 277 lõige 1) või välisriigis sõlmitud abielu või partnerluslepingu mittetunnustamine (tsiviilseadustiku artikli 277 lõiked 2 ja 3) tsiviilseadustikus või põhiseaduses on tarbetu ja kahjustav säte, sest see on suunatud samasoolistele paaridele ja isikutele nende seksuaalse sättumuse alusel ja põlistab riigi alusseadustes nii otsese kui ka kaudse diskrimineerimise?</PARA><PARA>- välisriigis sõlmitud nii mehe ja naise vaheliste partnerluslepingute kui ka samasooliste isikute vahel sõlmitud abielu või partnerluslepingute tunnustamise selgesõnaline keelamine (tsiviilseadustiku artikli 277 lõiked 2 ja 3) on olenemata vaba liikumist käsitlevatele õigusnormidele viitamisest (tsiviilseadustiku artikli 277 lõige 4) vastuolus ELi kodanike põhiõigusega säilitada ühest liikmesriigist teise liikudes oma tsiviilõiguslik seisund, nagu väitis volinik Reding oma sõnavõtus 7. septembril 2010. aastal Euroopa Parlamendi ees?</PARA><PARA>- uus tsiviilseadustik loob õiguskindlusetuse olukorra ja vastuolu tsiviilseadustiku artikli 277 lõigete 1, 2 ja 3 ning tsiviilseadustiku artikli 277 lõike 4 vahel, sest direktiivi 2004/38/EÜ pereliikmeid (kelle hulka kuulub abikaasa) määratleva artikli 2 ja soodustatud isikuid käsitleva artikli 3 kohaldamine võidakse tühistada või siis kohaldatakse neid artikleid tunnustamise keelu alusel nii, et samasoolistele abikaasadele või partneritele või vastassoost partneritele ei anta vaba liikumise õigust?</PARA><PARA>- need sätted on vastuolus asutamislepingute väärtushinnangute ja vaimuga ning võrdõiguslikkuse ja mittediskrimineerimise põhimõttega, need võivad tekitada sallimatuse õhkkonda ja homofoobiat, süvendada pingeid ja avaldada mõju ELi kodanike, sealhulgas Rumeenia kodanike vaba liikumise õigusele ELis? Kas komisjon algatab rikkumismenetluse Rumeenia vastu, et tagada direktiivi täielik ja seksuaalse sättumuse tõttu diskrimineerimiseta järgimine ja kohaldamine ning kodanike põhiõiguste täielik austamine?</PARA><FN FNID="FN1">  Artiklis 277 sätestatakse: (1) Samasooliste abielu on keelatud. (2) Rumeenia või välisriikide kodanike välisriigis sõlmitud abielu samasooliste isikute vahel Rumeenias ei tunnustata. (3) Vastassoost või samast soost Rumeenia või välisriikide kodanike vahel välisriigis sõlmitud tsiviilpartnerluslepinguid Rumeenias ei tunnustata. (4) ELi liikmesriikide ja Euroopa Majanduspiirkonna kodanike suhtes kehtivad Rumeenias kodanike vaba liikumist käsitlevad õigusnormid.</FN></CONTENT></QUEST>