<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0016">O-0016/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="93543">Andrzej Wielowieyski</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0016">Teema: Üldised konsulteerimised ELi kodanikega</OBJECT><CONTENT><PARA>EL suurendab dünaamiliselt oma pädevust ja tegevust ning Lissaboni leping lisab sellele veel täiendavat hoogu. Kontrastina selgub küsitlustest ja teadusuuringutest pidevalt, et kodanikega puudub otsene kontakt ning ELi poliitikat ja tegevust tajutakse kauge ja arusaamatuna. Meedia ja siseriiklikud poliitilised parteid pööravad ELile vaid vähest tähelepanu. Selle tulemusena on ELi õiguspärasus rahva silmis kõvasti langenud, mille tõsiseks hoiatussignaaliks on rida tagasilööke rahvahääletusel. See võib kujutada suurt ohtu Euroopa demokraatiale ja ELi poliitilisele tulevikule.</PARA><PARA>EL on töötamas välja olulisi teavitustegevusi ja dialoogi kodanikega. „Euroopast teavitamine partnerluse kaudu” on kindlasti suur samm edasi. Kahjuks on sellel dialoogil ikka veel piiratud otsene ja kaudne mõju, mis puudutab ligikaudu 50 000 kodanikku. Seetõttu oleme veel väga kaugel avaliku arutelu ja tõelise Euroopa dialoogi ruumi loomisest, mis võiks ELi kodanikes huvi äratada.</PARA><PARA>Tõhus võimalus sellise Euroopa avaliku ruumi loomiseks võiks olla Euroopa kodanikega toimuvate üldiste konsulteerimiste korraldamine. Tungiva üleskutse selliseks ettevõtmiseks esitas endine Euroopa Parlamendi president Pat Cox Haagis toimunud Euroopa Liikumise viimase kongressi lõpus.Pat Cox rõhutas, et selliste dialoogide nõiaringist, mis ulatuvad ainult eliidini, on vaja välja murda.</PARA><PARA>1. Kas komisjon on valmis koostama strateegia, mille eesmärk on töötada välja üldine dialoog kodanikega, seades selgeks sihiks miljonite kodanikeni jõudmise?</PARA><PARA>2. Milliseid meetmeid võtab komisjon selleks, et kaasata liikmesriigid tõhusalt sellistesse projektidesse?</PARA><PARA>3. Kas komisjon näeb ette tegevuskava selleks, et töötada välja üldine konsulteerimine kodanikega, kehtestades vaheetapid, mis kasutaksid täiel määral ära e-hääletamise pakutavaid võimalusi?</PARA></CONTENT></QUEST>