<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0027">O-0027/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="33570">Sharon Bowles</PERSON> <COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0027">Teema: Ühtse euromaksete piirkonna (SEPA) kehtestamine</OBJECT><CONTENT><PARA>SEPA ametlik algus oli 2008. aasta jaanuaris, kui käivitus euromaksete piirkonna krediidikorraldus. Alates 2009. aasta novembrist on olnud kasutusel ka SEPA otsekorraldusskeem. SEPA tähendab seda, et piiriüleste ja riigisiseste maksete vahel ei teha vahet, mis omakorda tähendab, et seniseid riiklikke vahendeid ei tohiks SEPA vahendite kõrval lõputult pakkuda. Algne eesmärk viia kriitiline mass 2010. aasta lõpuks üle euromaksete piirkonna krediidikorraldusele, SEPA otsekorraldustele ja kaardimaksetele on muutunud ebarealistlikuks. SEPA standardite kasutamine on endiselt madal ja peamiselt piiratud piiriüleste maksetega. Siseturu ja teenuste voliniku kandidaat ütles Euroopa Parlamendi küsimustele antud kirjalikes vastustes, et ta kavatses esitada komisjonile vastuvõtmiseks õigusakti ettepaneku, millega kehtestatakse üks või mitu tähtaega SEPA-põhistele toodetele üleminekuks otsekorralduste ja ülekannete puhul, samuti ettepaneku valitsemise parandamiseks. Lisaks ei ole SEPA otsekorralduste ja kaardimaksete mitmepoolse vahendustasu kohaldamist puudutavad küsimused praeguseks lõplikult lahendatud. ECOFINi nõukogu 2. detsembri 2009. aasta järeldustes on öeldud, et nõukogu innustab pankasid ja maksevahendajaid välja töötama ja aktiivselt turustama klientide vajadustele vastavaid atraktiivseid otsekorraldustooteid ja -teenuseid ning pakkuma neid klientidele vähemalt praeguste hindade, teenuste, turvalisuse ja tagatistega võrreldaval tasemel, hõlbustades nii siirdumist riikides praegu kasutusel olevatelt otsekorraldustoodetelt uutele SEPA otsekorraldustoodetele.</PARA><PARA>Sellega seoses võiks komisjon vastata järgmistele küsimustele.</PARA><PARA><LIST TYPE="UL"><ITEM>Millal komisjon kavatseb teada anda ühese ja õiguslikult siduva kuupäeva SEPA vahenditele üleminekuks? Mis kuupäev see olla võiks? Ja kuidas seda jõustada?</ITEM><ITEM>Kuidas komisjon kavatseb lõplikult saavutada õiguskindluse mitmepoolse vahendustasu kohaldamises nii SEPA otsekorralduste kui ka kaardimaksete osas?</ITEM><ITEM>Tööstussektoril paistab olevat keeruline leida selles osas lahendusi. Kuidas kavatseb komisjon innustada tööstust töötama välja konkurentsiõigusega kooskõlas olevaid asjakohaseid lahendusi?</ITEM><ITEM>Kuidas komisjon kavatseb täita nõukogu nõudmise ja luua hiljemalt 2010. keskpaigaks ELi tasandil SEPA juhtimis- ja järelevalvestruktuuri ja milline hakkab olema Euroopa Parlamendi osa selles struktuuris?</ITEM><ITEM>Mida kavatseb komisjon teha, et sundida Euroopa Maksenõukogu võtma arvesse makseteenuste lõpptarbijate taotlusi?</ITEM></LIST></PARA></CONTENT></QUEST>