<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0009">O-0009/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1059">Hiltrud Breyer</PERSON> ja <PERSON ID="28409">Raül Romeva i Rueda</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0009">Teema: Lastehoiuteenused - Barcelona eesmärgid</OBJECT><CONTENT><PARA>Nõukogu võttis juba 1992. aastal vastu soovituse (92/241/EMÜ<FNREF FNIDREF="FN1"/>), milles rõhutatakse taskukohaste, kättesaadavate ja kvaliteetsete lastehoiuteenuste tähtsust ning propageeritakse paindlikkust ja mitmekesisust, et täita lapsevanemate ja laste vajadusi ja soove.</PARA><PARA>2002. aastal Barcelonas kokku tulnud Euroopa Ülemkogu (eesistujariigi 15.–16. märtsi 2002. aasta järeldused) esitas üleskutse, et „liikmesriigid eemaldaksid takistused naiste tööjõu osalemise teelt ja püüaksid, võttes arvesse nõudlust lapsehooldusteenuste järele ning kooskõlas siseriiklike õigusaktidega, tagada 2010. aastaks lapsehoolduse vähemalt 90%-le lastest 3. eluaasta ja kohustusliku kooliminemise vanuse vahel ning vähemal 33%-le alla 3-aastastest lastest”.</PARA><PARA>Oma 3. oktoobri 2008. aasta aruandes ((KOM(2008)0638) „Barcelona eesmärkide elluviimine seoses lastehoiuteenustega eelkooliealistele lastele”) järeldab komisjon, et rahuldaval tasemel lastehoiuteenuste pakkumiseks tuleb veel palju ära teha, eelkõige alla 3-aastaste laste puhul, ning enamik liikmesriike ei täida tõenäoliselt Barcelona eesmärke.</PARA><PARA>Eesistujariik Tšehhi Vabariik rõhutab oma töökavas, et laste kasvatamine kodus on õigustatud alternatiiv ametialasele karjäärile, ning see väärib eesistujariigi hinnangul riigi ja ühiskonna lugupidamist ja toetust. Mitteametlikul ministrite kohtumisel 4.–5. veebruaril kavatseb eesistujariik teha ettepaneku Barcelona eesmärkide võimalikuks läbivaatamiseks.</PARA><PARA>1. Miks on vaja lastehoiuteenuste Barcelona eesmärgid läbi vaadata ja neid võib-olla muuta?</PARA><PARA>2. Milline on Barcelona eesmärkide läbivaatamise konkreetne ettepanek? </PARA><PARA>3. Millist mõju avaldaks see ettepanek naiste osalemisele tööturul ning naiste ja meeste võrdsele kohtlemisele töökohal?</PARA><PARA>4. Milliseid uusi stiimuleid eesistujariik kavandab, et liikmesriigid teeksid kõik endast oleneva Barcelona eesmärkide saavutamiseks?</PARA><FN FNID="FN1">  ELT L 123, 8.5.1992, lk 16.</FN></CONTENT></QUEST>