<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0011">O-0011/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON> ja <PERSON ID="1018">Francis Wurtz</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0011">Teema: Peter Hanseni nimetamata jätmine UNRWA ülemkomissariks</OBJECT><CONTENT><PARA>31. märtsil lahkub ametist UNRWA (ÜRO Palestiina Abiorganisatsioon) ülemkomissar Peter Hansen. Iisraeli päevalehe Haaretz andmetel on tema tagandamine Iisraeli välisministri hr Shalomi juhitud kampaania ning samuti USAs tegutsevate konservatiivide rühmituste ja konservatiivsete juudi huvigruppide tegevuse tulemus. </PARA><PARA>Peter Hansen on olnud tõepoolest iseäranis kriitiline Iisraeli poliitika suhtes, millega hävitatakse palestiinlaste kodusid ja infrastruktuuri, halvendades otseselt põgenike olukorda, ning määratlenud seda kui rahvusvahelise humanitaarõiguse tõsist rikkumist. Katsed UNRWAd laimata tipnesid videofilmi levitamisega, mis näitas, kuidas ÜRO hädaabisõidukeid kasutati rakettide veoks Gaza sektorisse. Isegi IDFi (Iisraeli sõjaväe) esindaja Ruth Yaron kinnitas, et näidatud objekt ei olnud tegelikult rakett.</PARA><PARA>Arvestades, et EL oli 2004. aastal UNRWA eelarve suurim rahastaja (56% Euroopa Komisjoni ja liikmesriikide peale kokku), millise seisukoha võtab komisjon kinnituste suhtes, et Peter Hanseni ametisse tagasinimetamist takistas Ameerika Ühendriikide ja Iisraeli valitsuse surve? </PARA><PARA>Tunnustades seda tähtsat tööd, mida UNRWA tema juhtimisel on teinud palestiina põgenikele humanitaarabi andmisel kogu Lähis-Idas ja tema otsustavust põgenike õiguste kaitsel, kas komisjon peab vajalikuks võtta kiiresti ette samme Peter Hanseni ametisse tagasinimetamise toetamiseks?</PARA></CONTENT></QUEST>