<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0142">O-0142/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="96670">Louis Michel</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0142">Teema: ELi börsidel noteeritud ettevõtete aruandlus riikide kaupa</OBJECT><CONTENT><PARA>Doddi-Franki Wall Streeti reformi ja tarbijakaitseseadusega on Ameerika Ühendriikides hiljuti põhjalikult muudetud finantsteenuste osutamist käsitlevaid õigusnorme. Nende kohaselt nõutakse aktsiabörsil NYSE noteeritud ettevõtetelt teatava informatsiooni avaldamist. Näiteks USA väärtpaberi- ja börsikomisjonis (<I>Securities and Exchange Commission</I> – SEC) registreeritud nafta-, gaasi- ja kaevandusettevõtted peavad avalikuks tegema oma tulud ja maksed. Selline avalikustamine pidurdab korruptsiooni ja kapitali ebaseaduslikku liikumist, mis on põhjustanud äärmist vaesust ja konflikte paljudes loodusvaradest rikastes riikides. Euroopa Liidus oleks läbipaistvuse direktiivi (2004/109/EÜ<FNREF FNIDREF="FN1"/>) muudatusega, milles nõuti riikide kaupa aruandlust, laiendatud seda nõuet Euroopa börsidel noteeritud ettevõtetele.</PARA><PARA>Komisjoni 21. aprilli 2010. aasta teatises toodi esile üha kasvav huvi riikide kaupa aruandluse vastu, mis aitab võidelda korruptsiooni ja kapitali ebaseadusliku liikumise vastu. Seejärel võttis komisjon 22. septembri 2010. aasta avaldusega kohustuse hinnata, kas on asjakohane nõuda, et teatavad emitendid, kelle väärtpaberid on lubatud reguleeritud turul kauplemisele ja kes koostavad konsolideeritud aastaaruandeid, avalikustaksid majandusaasta aruande peamise finantsteabe tegevuse kohta kolmandates riikides.</PARA><PARA>Milliseid konkreetseid samme kavatseb komisjon järgmisena astuda? Millega põhjendab komisjon mahajäämust USAst selle valdkonna õigusloomes? Kas komisjon on küllalt tungivalt nõudnud rahvusvaheliste raamatupidamisstandardite nõukogult (IASB) riikide kaupa aruandluse nõude vastuvõtmist?</PARA><PARA>Doddi-Franki seadusega nõutakse samuti, et ettevõtted, kelle toodang sisaldab kassiteriiti (tinamaak), kolumbiit-tantaliiti, volframiiti või kulda, avaldaksid väärtpaberi- ja börsikomisjonile, kas nad saavad Kongo Demokraatlikust Vabariigist või selle naaberriikidest nimetatud maavarasid. Ettevõtetel tuleb üksikasjalikult kirjeldada meetmeid, mida nad on võtnud, et vältida nende maavarade hankimist Kongo DV relvarühmitustelt, kes on süüdi massimõrvade ja muude jõhkruste toimepanemises. Seadusega nõutakse ka kogu avaldatava teabe sõltumatut auditeerimist. Kuigi Euroopa Liit on alates 2008. aastast koordineerinud rahvusvahelise rakkerühma tegevust, mille eesmärk on lõpetada Kongo konflikti rahastamine maavarade ebaseadusliku kaevandamise toel, ei ole liidus seni algatatud USAga sarnast seadust.</PARA><PARA>Miks komisjon ei hakanud selle küsimusega tegelema kohe pärast kriisi? Milliseid meetmeid kavatseb komisjon võtta, et täita selles otsustava tähtsusega valdkonnas juhtrolli? Milliseid konkreetseid meetmeid kavatsetakse võtta?</PARA><FN FNID="FN1">  ELT L 390, 31.12.2004, lk 38.</FN></CONTENT></QUEST>