<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000263">O-000263/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96988">Alfreds Rubiks</PERSON>, <PERSON ID="96820">Marisa Matias</PERSON>, <PERSON ID="96646">Helmut Scholz</PERSON>, <PERSON ID="96735">Patrick Le Hyaric</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000263">Teema: Mittekodanike hääleõigus Läti kohalikel valimistel</OBJECT><CONTENT><PARA>Pärast Läti taasiseseisvumist taastati kodakondsus ainult enne 1940. aastat Läti kodakondsust omanud isikutel ja nende järeltulijatel. Teistel on õigus saada kodakondsus ainult naturalisatsiooni korras ja mõnel isikul ei ole õigust naturaliseerimisele. Ajavahemikus 1995–2011 naturaliseeriti vaid 136 293 isikut. Seisuga 1. jaanuar 2011 oli Lätis ikka veel 326 735 mittekodanikku (14,6 % kogu elanikkonnast). Mittekodanikud kuuluvad põhiliselt etnilistesse vähemustesse (etnilised venelased, valgevenelased, ukrainlased, poolakad, leedulased ja juudid). Mittekodanikud, kes moodustavad 23,7 % Riia, 18,9 % Daugavpilsi, 20,5 % Liepāja, 19,2 % Jūrmala, 18,9 % Ventspilsi elanikest, ei saa osaleda kohalikus poliitikaelus. Mõnes suuremas Läti haldusüksuses on esindatud vähem kui poole elanikkonna huvid.</PARA><PARA>ÜRO inimõiguste komitee, ÜRO rassilise diskrimineerimise likvideerimise komitee, Euroopa Nõukogu Parlamentaarne Assamblee, Euroopa Nõukogu Kohalike ja Piirkondlike Omavalitsuste Kongress, Euroopa Nõukogu inimõiguste erivolinik, rassismi ja sallimatuse vastu võitlemise Euroopa komisjon ning OSCE Parlamentaarne Assamblee soovitasid võimaldada mittekodanikel osaleda Läti kohalike valimistel. Oma 11. märtsi 2004. aasta resolutsioonis komisjoni üldise seirearuande kohta, mis käsitleb Läti valmisolekut Euroopa Liiduga ühinemiseks, tegi Euroopa Parlament ettepaneku, et Läti ametiasutused kaaluksid võimalust lubada mittekodanikel, kes on riigis pikka aega elanud, hääletada kohalike omavalitsuste valimistel. Oma 22. aprilli 2009. aasta resolutsioonis petitsioonikomisjoni 2008. aastal toimunud arutelude kohta nõudis Euroopa Parlament, et komisjon jälgiks põhjalikult ning julgustaks seadustama Läti mittekodanike staatust.</PARA><PARA>Kuidas on komisjon küsimusega tegelenud, et võtta järelmeetmeid Euroopa Parlamendi soovitustele?</PARA><PARA>Kas komisjon on nõus, et mittekodanike olukorda Lätis tuleks tähelepanelikult jälgida ning eelkõige vastavalt kajastada aruandes kodakondsuse kohta ja aruandes ELi põhiõiguste harta kohaldamise kohta?</PARA><PARA>Kas komisjon nõustub, et demokraatia puudujäägiga Lätis võib kaasneda demokraatia põhimõtete ning inimõiguste ja põhivabaduste austamise tõsise rikkumise selge oht?</PARA></CONTENT></QUEST>