<QUEST><TI><TI-INTRO>SUULINE KÜSIMUS <QREF QID="H-2009-0447">H-0447/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="1956">Frank Vanhecke</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0447">Teema: Sanktsioonid Kuuba suhtes</OBJECT><CONTENT><PARA>Nõukogu otsustas 23. juunil 2009 lõpetada 2003. aastal Kuuba suhtes kehtestatud diplomaatilised sanktsioonid, et soodustada ja süvendada dialoogi selle riigiga. Kõnealustes järeldustes rõhutas nõukogu, et kuubalased peavad saama ise oma tuleviku üle otsustada ning Kuuba valitsus peab vabastama tingimusteta kõik poliitvangid.</PARA><PARA>Organisatsioon Human Rights Watch märgib 2009. aasta novembris avaldatud aruandes, et inimõiguste olukord Kuubas on veelgi halvenenud ning et Raul Castro valitsemise ajal vangistatakse veelgi rohkem inimesi, kui seda tehti tema venna Fidel Castro valitsemisajal. Organisatsioon kutsub Euroopa Liitu üles nõudma Kuubalt kõikide poliitvangide vabastamist kuue kuu jooksul või vastasel juhul kehtestama režiimi liikmetele reisimiskeeldu või peatama investeeringuid.</PARA><PARA>Kas nõukogu toetab organisatsiooni Human Rights Watch analüüsi ja strateegiat? Kui ei toeta, siis miks mitte ja millal võib nõukogu arvates oodata poliitilise dialoogi tulemusi? Kui toetab, siis millal kavatsetakse sanktsioonid kehtestada?</PARA></CONTENT></QUEST>