<QUEST VERSION="2"><TI><TI-INTRO>Infotunni küsimus <QREF QID="H-2011-000038">H-000038/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000038">Teema: Komisjonile liikmesriigi vastu kaebuse esitamine</OBJECT><CONTENT><PARA>Kas komisjon võiks anda põhjalikku teavet oma kaebuste käsitlemise protsessi kohta ning öelda selgelt, milliste kriteeriumide alusel ta otsustab kaebuse prioriteetsuse üle? Kas komisjoni arvates järgitakse praeguste eeskirjadega, mis käsitlevad kaebuse esitajaga suhtlemist ühenduse õiguse rikkumist puudutavates küsimustes, häid tavasid? Kas kõnealune protsess on komisjoni arvates selgelt määratletud, kaebuse esitaja ja kostja vahel tasakaalus ning alati avatud ja kergesti jälgitav? Kas on õige üksnes püüda teha kaebuse kohta otsus (kas algatada rikkumismenetlus või juhtumi menetlemine lõpetada) 12 kuu jooksul pärast kaebuse registreerimist komisjoni peasekretariaadis? Kas „haldustagatised” tagavad midagi?</PARA><PARA>Kas komisjon saab kinnitada, et kodanikel on võimalik kaebusprotsessi kõigi etappide kohta leida üksikasjalikku teavet (sealhulgas tagatud ajakavad), ja täpsustada, kust nad sellise teabe leiavad?</PARA><PARA>Mida tuleks komisjoni arvates teha selleks, et protsessi kiirendada ja jõuda rohkem õigeaegsete lahendusteni? Kas komisjon kavatseb selle nimel midagi ette võtta?</PARA></CONTENT></QUEST>