<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000310">O-000310/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="28161">Margrete Auken</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000310">Teema: ELi meetmed Iisraeli kodanikuühiskonna kaitseks - Liikumise "Price Tag" korraldatud rünnakud ja valitsusväliste organisatsioonidega seotud eelnõud Knessetis</OBJECT><CONTENT><PARA>Iisraelis tegutsevaid inimõiguste organisatsioone ja rahuliikumist ähvardatakse järjest rohkem nii füüsilise vägivalla kui ka õiguslike aktsioonidega. 7. novembril 2011 rünnati järjekordselt ja ähvardati surmaga Iisraeli valitsusvälise organisatsiooni „Peace Now” projekti „Settlement Watch” direktorit Hagit Ofrani. Rünnak näib olevat seotud hiljutiste nn Price Tagi rünnakutega valitsusväliste organisatsioonide vastu, mis kaitsevad inimõigusi ja edendavad rahu Iisraelis endas ning Iisraeli ja Läänekalda mošeedes, araabia surnuaedades ja restoranides. </PARA><PARA>Knessetile on esitatud kaks uut seaduseelnõu, mis vastuvõtmise korral kahjustaksid inimõiguste organisatsioonide ja muude rahuprotsessi toetavate valitsusväliste organisatsioonide, nagu Bt'Selem, Peace Now ja Breaking the Silence, tegevust ja õigusi. Kirschenbaumi eelnõu kohaselt tuleks rahalistelt vahenditelt, mida välisriikide valitsused annavad Iisraeli valitsusvälistele organisatsioonidele, maksta 45% makse. Eelnõule lisatud seletuskirjas on muu hulgas eraldi nimetatud Euroopa Liitu, Ühendkuningriiki, Hispaaniat, Saksamaad ja Iirimaad, keda süüdistatakse Iisraeli siseasjadesse sekkumises inimõiguste organisatsioonide rahastamisega. Eelnõud toetavad mitmed Iisraeli valitsuse liikmed. Akunise eelnõus kohaselt tuleks Iisraeli valitsusvälistele organisatsioonidele antava välisabi ülemmääraks kehtestada 20 000 uut seeklit (4000 eurot) aastas. Eelnõule lisatud seletuskirjas on selgelt öeldud, et sätte eesmärk on piirata valitsusväliste organisatsioonide ELi ja ÜRO poolset rahastamist. Algul toetas eelnõu ka peaminister Binyamin Netanyahu, kuid nüüdseks on ta mõlema vastuolulise eelnõu arutamise parlamendis peatanud. </PARA><PARA>Me oleme tõsiselt mures rünnakute pärast, mida korraldatakse valitsusväliste organisatsioonide rahumeelse töö vastu inimõiguste, vähemuste õiguste, valitsuse vastutuse ja rahu valdkonnas. Samuti peame väga murettekitavaks, et vaatamata Euroopa Liidu ja Iisraeli erisuhtele süüdistab Iisrael ELi ja mitmeid liikmesriike Iisraeli sise- ja julgeolekuasjadesse sekkumises.</PARA><PARA>Kuidas kavatseb kõrge esindaja tagada, et igasuguses suhtlemises Iisraeli valitsusega teeb EL selgeks, et nn Price Tagi vägivallapuhanguid ja ähvardusi ei tohi tegevusetult pealt vaadata, vaid vastupidi – neile tuleb resoluutselt vastu astuda ja toimepanijad kohtu ette tuua? </PARA><PARA>Mida kavatseb kõrge esindaja teha, et Iisrael täidaks oma demokraatlikke kohustusi sõnavabaduse kaitsmisel, nagu on selgelt sätestatud ELi ja Iisraeli assotsiatsioonilepingus?</PARA><PARA>Kuidas mõjutab valitsusväliste organisatsioonidega seotud eelnõude heakskiitmine ELi ja Iisraeli partnerlust?</PARA></CONTENT></QUEST>