<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000030">O-000030/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96900">Georgios Papanikolaou</PERSON>, <PERSON ID="96780">Monika Hohlmeier</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000030">Teema: Sisserändajate olukord Kreekas</OBJECT><CONTENT><PARA>Ebaseaduslike sisserändajate saabumine Kreeka-Türgi piirile moodustas 2010. aastal 90% ebaseaduslikust sisserändest ELi ning oli 2011. aastal jätkuvalt tõsine probleem. Kreekal on kohustus nende sisserändajate õigused tagada ja vajadused rahuldada.</PARA><PARA>Euroopa Liidu liikmesriikide välispiiril tehtava operatiivkoostöö juhtimise Euroopa agentuur (Frontex) saatis 2010. aastal Kreeka-Türgi piirile esimese piirivalve kiirreageerimisrühma (RABIT), mis esialgu vähendas ebaseaduslike sisserändajate arvu. Hoolimata jätkuvast ühisoperatsioonist Poseidon Land, on ebaseaduslike sisserändajate hulk hakanud jälle kasvama, nii et päevas toimub enam kui 300 vahistamist. Türgi muudab kriitilise olukorra veel raskemaks, keeldudes tagasivõtulepinguid täielikult jõustamast ja nende osas koostööd tegemast, terviklikku ja toimivat varjupaigasüsteemi välja arendamast ning võitlemast inimkaubanduse ja rändajate salaja üle piiri toimetamise vastu organiseeritud kuritegevuse poolt.</PARA><PARA>2010. aastal võttis Kreeka vastu riikliku tegevuskava. Pärast seda on tehtud mõningaid edusamme. Lisaks saab Kreeka alates 2011. aasta kevadest Euroopa Varjupaigaküsimuste Tugiameti (EASO) kaudu toetust, et luua nüüdisaegne varjupaiga- ja vastuvõtusüsteem. Hoolimata Kreeka raskustest ELi vahendite kasutamisel, on vaja kiiresti luua uus infrastruktuur sisserändajate ja varjupaigataotlejate esmaseks sõelumiseks ja suunamiseks.</PARA><PARA>- Kuidas kavatseb komisjon aidata tagada, et Kreeka suureneva sisserändega tegeletakse varjupaigaalaste õigusaktide kohaselt?</PARA><PARA>- Kas komisjon on täheldanud mingeid edusamme ebaseaduslikult Euroopa Liidu piiri ületanud sisserändajate tagasisaatmisel Türgi kaudu?</PARA><PARA>- Milliseid meetmeid kavatseb komisjon võtta, et parandada piirikontrollialast koostööd Türgiga ning võidelda ebaseadusliku sisserände vastu? Milliseid meetmeid kavatseb komisjon võtta, et nõuda Türgi ametiasutustelt tõhusamat võitlust organiseeritud kuritegevuse vastu?</PARA><PARA>- Kas EASO-l on piisavalt rahalisi vahendeid ja töötajaid, et Kreeka olukorda sisuliselt mõjutada?</PARA></CONTENT></QUEST>