<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0075">O-0075/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28253">Eva Lichtenberger</PERSON> <COMMITTEE COMMID="818">Transpordi- ja turismikomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0075">Teema: Tehnilised nõuded ja haldusprotseduurid õhusõidukiga teostatava ärilise lennutranspordi jaoks (EU OPS) / laste turvasüsteemide kasutamine (OPS 1.730)</OBJECT><CONTENT><PARA>Komisjon edastas 29. aprillil parlamendile järgmise meetmete eelnõu, mille üle otsustati komiteemenetluse käigus vastavalt kontrolliga regulatiivmenetlusele: Komisjoni määruse (EÜ) nr…eelnõu, millega muudetakse nõukogu määrust (EMÜ) nr 3922/1991<FNREF FNIDREF="FN1"/> seoses õhusõidukitega teostatava ärilise lennutranspordi suhtes kohaldatavate ühiste tehniliste nõuete ja haldusprotseduuridega (EU OPS).</PARA><PARA>EU OPS 1.730 lubab punkti 3 kohaselt kasutada ainult lennuettevõtja päritoluriigi riikliku ametiasutuse poolt heakskiidetud laste turvasüsteemi, ilma seda täpsemalt määratlemata. Alla kaheaastaste laste turvalisust piirab asjaolu, et neil ei tohi olla oma istet. Tavaliselt rakendatakse kahte meetodit:</PARA><PARA>– lisarihmad, mis on kinnitatud last saatva täiskasvanu külge: Kanadas, Austraalias, USAs ning Saksamaal läbiviidud teaduslikud uuringud ning õnnetusjuhtumite katsed tõestavad, et lisarihmad võivad lapsi tappa või tugevalt vigastada. Käesoleva määruse tulemusena võivad lennufirmad hakata lisarihmu suuremal määral kasutama.</PARA><PARA>– Saksamaal soositud lapse süleshoidmine: lapse kaitsmine teda lennuõnnetuse ajal oma käte vahele surudes on füüsiliselt võimatu.</PARA><PARA>Samas ei kajastu paljud imikutega juhtunud õnnetused statistikas, sest registrid arvestavad tihti lennuõnnetuse ohvrite arvu istmete arvu järgi.</PARA><PARA>1. Kas komisjon on tutvunud lisarihmade teaduslike uuringutega ning õnnetusjuhtumite katsetega, mis viitavad nende pahatahtlikule mõjule ja kas ta on teadlik selles valdkonnas aset leidnud õnnetustest ja vahejuhtumitest?</PARA><PARA>2. Miks ei sisalda EU OPS sätteid sertifitseeritud laste turvasüsteemide kohta ja millised meetmed on ette nähtud imikute ja väikeste laste turvalisuse tagamiseks lennukites?</PARA><PARA>3. Kuidas vastavad praegused EU-OPS määrused lisarihmade kohta reisijate, kaasa arvatud imikute ja laste võrdse kohtlemise ning mittediskrimineerimise põhimõttele?</PARA><PARA>4. Kas sobiv lahendus võiks olla laste turvatoolide kohustuslik paigaldamine koos vastava sertifitseerimisega, nagu autode puhul?</PARA><FN FNID="FN1">  EÜT L 373, 31.12.1991, lk 4.</FN></CONTENT></QUEST>