<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0065">O-0065/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1952">Jan Marinus Wiersma</PERSON> ja <PERSON ID="28279">Justas Vincas Paleckis</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0065">Teema: Euroopa Liidu ja Valgevene dialoogi kuuekuise perioodi hindamine</OBJECT><CONTENT><PARA>1. On mitmeid kriteeriume, mis on välja töötatud selleks, et paremini määratleda Euroopa Liidu tingimusi 2008. aasta septembris välja kuulutatud kuuekuise perioodi kohta, mil ajutiselt ei kohaldata Valgevene teatud ametnikele kehtestatud reisipiirangud. Millist edu on Valgevene valitsus saavutanud järgmistes valdkondades:</PARA><PARA>– Valgevene valimisseadustiku reformimine, et tagada opositsiooni liikmete esindatus kõikide tasandite valimiskomisjonides ning läbipaistvus ja usaldusväärsus häälte lugemisel;</PARA><PARA>– kõikidele meediaväljaannetele võrdsete õiguste andmine – tühistada keeld levitada sõltumatut trükiajakirjandust riikliku müügivõrgustiku „Sajuzdruk” (kioskid) ja Valgevene riikliku postiteenistuse „Belpošta” kaudu; kriminaalkoodeksi artiklite 367, 368, 369 ja 369-1 tühistamine – nimetatud sätteid on sageli kuritarvitatud ajakirjanike tagakiusamiseks nende kutsealase aktiivsuse eest;</PARA><PARA>– ühinemis- ja kogunemisvabaduse tagamine – tühistada kriminaalkoodeksi artikkel 193-1, mille põhjal saab kriminaalvastutusele võtta registreerimata avalike ühenduste, poliitiliste parteide ja fondide tegevuses osalemise eest;</PARA><PARA>– poliitiliste õiguste ja vabaduste tagamine – lõpetada inimeste poliitilistel põhjustel töölt vallandamine ja ülikoolidest väljaheitmine; lõpetada tagakiusamine sõjaväeteenistusest kõrvalehoidmise pärast – üliõpilaste ülikoolidest väljaheitmine nende kodanikuhoiaku pärast?</PARA><PARA>2. Nõukogu on otsustanud piirangud põhjalikult läbi vaadata, kui lõpeb üheksakuine periood, mil viisakeelu rakendamine on edasi peatatud, ning eeldusel, et Valgevenes toimub uusi positiivseid muutusi, on nõukogu valmis kaaluma võimalust need piirangud kaotada.</PARA><PARA>Millised on nõukogu jaoks konkreetsed kriteeriumid ja mõõdud, millega Valgevene peab arvestama oma poliitika ja ühiskonnaelu liberaliseerimisel, et piirangute kaotamist võiks kaaluma hakata?</PARA><PARA>3. Nõukogu on jätkuvalt valmis tihendama oma sidemeid Valgevenega, olenevalt sellest, kuidas Valgevene edendab demokraatiat, inimõigusi ja õigusriigi põhimõtteid.</PARA><PARA>Milliseid stiimuleid oleks nõukogu valmis Valgevenele pakkuma, et aidata sel riigil neid eesmärke täita? Kas nõukogul on plaanis koostada tegevuskava, mis kiirendaks Valgevene taaslõimimist Euroopa demokraatlike riikide ühendusse?</PARA><PARA>4. Kas nõukogul on kavas kutsuda Valgevene maikuus toimuvale idapartnerluse foorumile? Missugustel tingimustel selline kutse esitatakse?</PARA></CONTENT></QUEST>