<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000264">O-000264/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96741">Sabine Wils</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000264">Teema: Spargelkapsa, tomatite ja muude traditsioonilise taimekasvatuse toodete patendid</OBJECT><CONTENT><PARA>Euroopa Patendiameti (EPA) laiendatud apellatsioonikoda võttis 9. detsembril 2010 vastu otsuse spargelkapsa ja tomatite patentide kohta tehtud esildiste G2/07 ja G1/08 kohta, mida ei ole kohaldatud, ja millele vastavaid patente ei ole tühistatud.</PARA><PARA>EPA väljastas seejärel patendi Monsanto melonile, vaatamata sellele, et kõnealune melon ja eelnimetatud tooted pärinevad kõik „traditsioonilisest taimekasvatusest”, mille saadused on EPA kohaselt patendivabad. Seega rikub EPA nende otsustega ja oma tegevusvõimetusega põhilist patendiõigust ja ei ole selle tõlgendamisel järjekindel. </PARA><PARA>Kuidas on komisjonil võimalik tagada, et patendiõiguse rikkumine ei jätku viisil, mis kujutab endast „põllumajanduse ja põllumajandusliku toidutootmise peamiste ressursside seadusevastast omandamist”? </PARA><PARA>Kuidas kavatseb komisjon tagada, et on kaitstud põllumajandustootjate, loomakasvatajate, toiduainete tootjate ja tarbijate õigus kasutada oma peamisi ressursse, õigus, mida rikutakse kõnealuse patentimisega?</PARA><PARA>Mida kavatseb komisjon teha, et tagada taimekasvatust ja toiduaineid käsitleva Euroopa patendiõiguse selgus ja nõuetekohane kohaldamine? Kas komisjon kavatseb võtta meetmeid kehtivate õigusaktide muutmiseks, et teha kindlalt selgeks, millal ei tohiks patenti väljastada? Kas komisjon kavatseb EPA tühistamismenetluses aktiivselt osaleda? </PARA><PARA>Kas komisjon kavatseb võtta otsustavaid meetmeid, et tagada traditsioonilise taime- ja loomakasvatuse saaduste patendivabadus?</PARA></CONTENT></QUEST>