<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0120">O-0120/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="2863">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0120">Teema: Ettevõtete ümberpaigutamine ELis ja ELi rahastamisvahendite roll</OBJECT><CONTENT><PARA>Globaliseerumisega Kohanemise Euroopa Fondist toetatakse liikmesriikide aktiivseid tööturumeetmeid, et toetada töötajaid, kes on koondatud kas maailmakaubanduse globaliseerumisest tulenevate suurte struktuurimuutuste tõttu või finants- ja majanduskriisi tõttu. Globaliseerumisega Kohanemise Euroopa Fondi kui tööhõive- ja sotsiaalpoliitika vahendi rakendamine on tihedalt seotud majanduse elavdamise kava, siseturu ning Euroopa konkurentsi-, tööstus-, ühtekuuluvus- ja kaubanduspoliitikaga. Sellega seoses tõstatasid hiljutine arutelu Globaliseerumisega Kohanemise Euroopa Fondist ettevõtte Dell Iirimaal koondatud töötajatele antava abi üle ja samaaegselt heaks kiidetud Poola riigiabi samale ettevõttele uue tehase ehitamiseks teatavaid küsimusi vastavate poliitikavaldkondade koordineerimise suhtes.</PARA><PARA>Millised vahendid on komisjonil olemas selleks, et tagada, et ELi rahaline abi ei julgusta kuidagi tootmise ümberpaigutamist Euroopa Liidu sees ega toeta seda?</PARA><PARA>Kuidas teeb komisjon riigiabile loa andmisel kindlaks, et töökohtade kaotus ja sotsiaalsed tagajärjed mujal ELis ei tulene asjaomasest riigiabist?</PARA><PARA>Kuidas komisjon tagab, et riigiabi andmine ei nurja struktuurifondide tõhusat rakendamist? </PARA><PARA>Millised vahendid on komisjonil tagamaks, et ühendusepoolne toetus Euroopa Liidu ühele piirkonnale, eelkõige Euroopa Sotsiaalfondi ja Euroopa Regionaalarengu Fondi kaudu, ei too kaasa töökohtade kaotust mujal Euroopa Liidus?</PARA><PARA>Kuidas kavatseb komisjon tagada, et ELi või liikmesriikide riiklikud programmid, mille eesmärk on leevendada koondatud töötajate töökohtade kaotamise tagajärgi, ei põhjusta olukordi, kus ettevõtted saavad odavalt luua ja kaotada töökohti oma sotsiaalset vastutust eirates?</PARA></CONTENT></QUEST>