<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0128">O-0128/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1473">Gérard Deprez</PERSON> <COMMITTEE COMMID="824">Kodanike õiguste, justiits- ja siseasjade komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0128">Teema: Euroopa vabadusel, turvalisusel ja õigusel rajaneva ala suhtes 2008. aastal saavutatud edusammud</OBJECT><CONTENT><PARA>Euroopa Ülemkogu peaks 2009. aasta lõpus võtma vastu uue mitmeaastase programmi Euroopa vabadusel, turvalisusel ja õigusel rajaneva ala kohta. Kümme aastat pärast Tampere Ülemkogu on Euroopa Liidu õigustik nüüd olulise mahuga, kuigi selle üldine tasakaal tundub olevat suunatud pigem valitsustevahelisele koostööle, eelkõige turvalisuse küsimustes, mitte aga kodanike põhiõiguste kaitsele ja edendamisele.</PARA><PARA>Eelnevat silmas pidades:</PARA><PARA>1. Kas nõukogu nõustub Euroopa Parlamendi 25. septembril 2008. aastal vastuvõetud esimeste soovitustega?</PARA><PARA>2. Kas nõukogu on nõus ka sellega, et:</PARA><PARA>a) põhiõiguste kaitse Euroopa Liidus peaks saama Euroopa vabadusel, turvalisusel ja õigusel rajaneva ala alaliseks küsimuseks ning selleks tuleks teha järgmist: kohtumenetluse protsessuaalsete õiguste kohta tehtud ettepaneku taasesitamine / korrapärane kontroll selliste ELi meetmete üle nagu Euroopa vahistamismäärus ja terrorismivastane strateegia / uute ELi meetmete mõju korrapärase hinnangu palumine Põhiõiguste Ametilt / eraldi töörühma loomine nõukogus ja põhiõigusi käsitleva peatüki laiendamine nõukogu koostatavas põhiõiguste aastaaruandes?</PARA><PARA>b) kuna Euroopa Ülemkogu sisserändepaktiga seoses tekib rida uusi keskseid tegevuspoliitikaid sisserände, varjupaiga ja integratsiooni valdkonnas, tuleks kokku kutsuda asjaomaste ministrite ülemkogu kohtumine, et rakendada ühtselt vajalikud meetmed ja poliitikad? </PARA><PARA>c) kuna politseikoostöö toimub järjest rohkem Euroopa tasandil (Schengeni ja Prümi koostöö, Rootsi algatus jälitusandmete vahetamise kohta, organiseeritud kuritegevuse ohtude hinnangu korrapärased aruanded Europolilt, andmekaitse raamotsus), kas pole siis saabunud aeg luua Euroopa ja riikide parlamentide kontrolli all olev iseseisev Euroopa sisejulgeoleku strateegia? </PARA><PARA>d) tuleks luua ühtne õigusalane ruum, parandades vastastikust mõistmist riikide kohtusüsteemide vahel, tugevdades vastastikuse tunnustamise meetmeid (näiteks Euroopa tõendikogumismäärus), võrkude ja teenuste koostalitlusvõimet (nii nagu see toimub karistusregistrite võrguks sidumisega) ja Euroopa õigusalase koolituse võrgustikku? </PARA><PARA>e) kolmandate riikidega, nagu Ameerika Ühendriigid, Venemaa jne, tuleks kehtestada põhiõigustega kooskõlas olev läbipaistvam ja selgem välispoliitika, pidades samal ajal läbirääkimisi Prüm-tüüpi lepingute, kuid ka väljaandmise ja vastastikuse õigusabi ning tagasivõtulepingute üle, eelkõige kui on tegemist riikidega, kes ei ole Genfi konventsiooni osalisriigid?</PARA><PARA>3. Kas nõukogu on nõus, et riikide parlamentide rolli puudutava protokolli rakendamisega ja</PARA><PARA>– ühtsete läbipaistvuse standardite nimel Euroopa kodanikele ja nende esindajatele,</PARA><PARA>– vajaduse tõttu lojaalse koostöö järele Euroopa ja riikide tasandi institutsioonide vahel peaks nõukogu liikmesriikide parlamente otseselt teavitama oma õigusloomega seotud ettepanekutest/muudatusettepanekutest Euroopa vabadusel, turvalisusel ja õigusel rajaneva ala kohta (nii nagu seda teeb komisjon oma ettepanekute puhul alates 2006. aastast)? </PARA></CONTENT></QUEST>