<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0004">O-0004/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4480">Margrietus van den Berg</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0004">Teema: Cotonou lepingu muutmine ja kümnenda Euroopa Arengufondi (EAF) rahastamise kinnitamine</OBJECT><CONTENT><PARA>Erinevalt eelmistest lepingutest ei sisalda muudetud Cotonou leping sätteid finantsraamistiku kohta. Selles küsimuses ei jõutud kokkuleppele osaliselt seetõttu, et arutelu EAFi eelarvesse kaasamise ja finantsperspektiivide üle oli veel avatud. Sellele vaatamata nõustusid AKV riigid muudetud lepingu allkirjastamisega, sest lepingu lisa 1 punkt a sätestab, et ”Euroopa Liit jätkab AKV riikide toetamist vähemalt samal tasemel nagu üheksanda EAFi puhul, välja arvatud jäägid; sellele tuleks ühenduse hinnangute kohaselt lisada mõjud, mis kaasnevad inflatsiooni, Euroopa Liidu sisese kasvu ja laienemisega 10 uue liikmesriigi võrra&quot;.</PARA><PARA>Komisjoni töödokumendis avaldatud arvutused nägid kümnendale EAFile ette 24,948 miljardi euro suuruse summa, kuid Euroopa Ülemkogu leppis 15.–16. detsembri 2005. aasta Brüsseli kohtumisel kokku vahemikuks 2008–2013 (6 aastat) 22,682 miljardi euro suuruse summa kehtivates hindades. Enne kui Euroopa Parlament saab muudetud Cotonou lepingu osas anda oma nõusoleku, vajab ta täiendavaid selgitusi.</PARA><PARA>Kas nõukogu võiks selgitada, mis on selle arvestatava vähendamise põhjuseks, mis tundub olevat vastuolus 2005. aastal võetud poliitilise kohustusega tõsta oluliselt ametlikku arenguabi (Euroopa Ülemkogu juunis 2005 ja G8 tippkohtumine juulis)? Eelkõige, kas nõukogu võiks näidata, kas võrreldes üheksanda EAFiga on 15 ”vana” liikmesriigi iga-aastased individuaalsed sissemaksed 2004. aasta hindades jäänud samaks või võimalusel suurenenud?</PARA><PARA>Kas nõukogu võiks selgitada Rumeenia ja Bulgaaria sissemaksete küsimust? Need riigid on vastavalt Euroopa Ülemkogu 2005. aasta detsembri otsusele osa sissemakseid tegevate liikmesriikide ringist, samal ajal kui nende sissemaksed peaksid lisanduma nende ELi liikmesuse jõustumisel? Kuidas arvestatakse AKV partnerluse laienemist Ida-Timorile?</PARA><PARA>Lõpetuseks, kas nõukogu võiks osutada kümnenda EAFi tulevasele jaotusele? Eelkõige:</PARA><PARA>Kas kümnendat EAFi puudutav finantsprotokoll peaks sisaldama konkreetset summat majanduskoostöö lepingu arenevate mõõtmete rahastamiseks või toimub see rahastamine kümnendale EAFile lisaks?</PARA><PARA>Kas kümnes EAF peaks sisaldama programmdokumenti Aafrika Liidu kohta?</PARA></CONTENT></QUEST>