<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000312">O-000312/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="28182">Kartika Tamara Liotard</PERSON>, <PERSON ID="96706">João Ferreira</PERSON>, <PERSON ID="28511">Bairbre de Brún</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000312">Teema: ELi diabeediepideemiale reageerimine</OBJECT><CONTENT><PARA>Üle 32 miljoni ELi kodaniku põeb (I ja II tüübi) diabeeti, umbes sama palju inimesi kannatab nõrgenenud glükoositaluvuse all ja väga suure tõenäosusega kujuneb neil välja kliiniliselt diagnoositav diabeet. Ühtlasi sureb ELis diabeedi tagajärjel 325 000 inimest aastas<FNREF FNIDREF="FN1"/>, mis tähendab, et keskmiselt iga kahe minuti järel sureb diabeedi ja sellega seotud tüsistuste tõttu üks ELi kodanik.</PARA><PARA>Need arvud võivad 2030. aastaks 16% võrra suureneda, põhjuseks leviv ülekaalulisus, Euroopa rahvastiku vananemine ja muud tegurid, mida tuleb veel täpsustada ja milleks on vaja rohkem teadusuuringuid. Liikmesriikide tervishoiusüsteemide kulud seoses diabeediga on samuti äärmiselt suured, moodustades enamikus liikmesriikidest rohkem kui 10% tervishoiukuludest<FNREF FNIDREF="FN2"/>.</PARA><PARA>Nendele hoiatavatele arvudele vaatamata puudub ELis endiselt kogu liitu hõlmav strateegia diabeediga tegelemiseks. Nõukogu on palunud komisjonil viia 2012. aastaks läbi arutelu selle üle, mida Euroopa Liit saaks krooniliste haiguste suhtes ette võtta<FNREF FNIDREF="FN3"/>. </PARA><PARA>Diabeet tunnistatakse üheks neljast levinuimast mittenakkuslikust haigusest nii ÜRO Peaassamblee hiljutisel kõrgetasemelisel kohtumisel vastu võetud poliitilises deklaratsioonis mittenakkuslike haiguste ennetamise ja tõrje kohta<FNREF FNIDREF="FN4"/> kui ka Euroopa Parlamendi 15. septembri 2011. aasta resolutsioonis mittenakkuslike haiguste kohta<FNREF FNIDREF="FN5"/>, kus parlament „rõhutab, et oluline on kehtestada krooniliste mittenakkuslike haiguste ELi strateegia, millele järgneksid nõukogu soovitused, kus eraldi osa oleks pühendatud neljale kõige levinumale mittenakkuslikule haigusele”. </PARA><PARA>Mida plaanib komisjon eelnimetatud teavet arvesse võttes teha, et tõhustada diabeedi esmast ennetamist, teadusuuringuid, varajast diagnoosimist ja selle haigusega tegelemist, sealhulgas nende inimeste varajast tuvastamist, keda diabeeti jäämine või selle tõttu suremine tõsiselt ohustab?</PARA><FN FNID="FN1">  Rahvusvaheline Diabeediliit. IDF Diabetes Atlas, 4. trükk, Brüssel, 2009 http://www.idf.org/diabetesatlas/.</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf.</FN><FN FNID="FN3">  Nõukogu järeldused „Rahvatervise ja tervishoiusüsteemide uuenduslikud lähenemisviisid kroonilistele haigustele”, 7. detsember 2010, http://www.consilium.europa.eu/uedocs/cms_data/docs/pressdata/en/lsa/118282.pdf</FN><FN FNID="FN4">  ÜRO Peaassamblee kõrgetasemelise kohtumise poliitiline deklaratsioon mittenakkuslike haiguste ennetamise ja tõrje kohta, 19. september 2011, http://www.un.org/ga/search/view_doc.asp?symbol=A%2F66%2FL.1&amp;Lang=E.</FN><FN FNID="FN5">  Euroopa Parlamendi resolutsioon Euroopa Liidu seisukoha ja kohustuste kohta mittenakkuslike haiguste ennetamist ja kontrolli käsitleva ÜRO kõrgetasemelise kohtumise eel, 15. september 2011, http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//EN&amp;language=EN.</FN></CONTENT></QUEST>