<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0007">O-0007/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28134">Eva-Britt Svensson</PERSON> <COMMITTEE COMMID="2877">Naiste õiguste ja soolise võrdõiguslikkuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0007">Teema: Peking +15 - ÜRO tegevusplatvorm soolise võrdõiguslikkuse edendamiseks</OBJECT><CONTENT><PARA>Euroopa Liit on üle poole sajandi püüelnud meeste ja naiste võrdse kohtlemise poole. Asutamislepingu artiklis 2 on sätestatud, et EL edendab soolist võrdõiguslikkust ning selleks kasutatakse mitmesuguseid meetmeid, sealhulgas õigusakte, poliitilisi ettepanekuid ja eelarvelisi kohustusi. Nende erinevate soolise võrdõiguslikkuse saavutamisele suunatud vahendite tõhususe hindamiseks on vaja võrreldavat ja sugusid eristavat statistilist teavet.</PARA><PARA>Soolist võrdõiguslikkust on võimalik saavutada üksnes siis, kui pingutatakse kõigil tasanditel. Rahvusvahelisel tasandil toimuvad kõige tähtsamad protsessid ÜRO Pekingi tegevusplatvormi raames. 1995. aastal Pekingis toimunud neljanda ülemaailmse naisteteemalise konverentsi töö toetus põhimõttele, et naiste ja tütarlaste inimõigusi tunnustatakse võõrandamatu, kindla ja jagamatu osana üldistest inimõigustest. Viisteist aastat hiljem on ülemaailmsel tasandil edasiminekuid täheldatud ainult mõnes valdkonnas, mis on Pekingi tegevusplatvormis kindlaks määratud.</PARA><PARA><LIST TYPE="UL"><ITEM>Kuidas saab Euroopa Liit toetada ÜRO tööd soolise võrdõiguslikkuse valdkonnas?</ITEM><ITEM>Kuidas saavad soolise võrdõiguslikkuse näitajad, mis on ELi tasandil Pekingi tegevusplatvormi rakendamise edusammude jälgimiseks välja arendatud, täiendada pärast 2010. aastat Lissaboni strateegia järelevalvesüsteeme?</ITEM><ITEM>Kuidas peaks omavahel siduma ELi näitajad ja komisjoni järgmise sotsiaalse võrdõiguslikkuse tegevuskava?</ITEM><ITEM>Milliseid meetmeid saame võtta nendes valdkondades, kus tänaseks pole näitajaid ELi tasandil, nagu naiste inimõigused, naised ja meedia, naised ja keskkond?</ITEM></LIST></PARA></CONTENT></QUEST>