<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000078">O-000078/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000078">Teema: Ungari põhiseaduse muutmine</OBJECT><CONTENT><PARA>Ungari ametivõimud on esitanud parlamendile põhiseaduse eelnõu, milles muu hulgas piiratakse konstitutsioonikohtu võimu; muudetakse konstitutsioonikohtu liikmete, audiitorite koja presidendi ja keskpanga juhataja ametisoleku aegu; määratletakse abielu ja perekond, välistades üksikvanematega pered, vabaabielus elavad ja samasoolised paarid; keelatakse diskrimineerimine, välja arvatud seksuaalse sättumuse, vanuse ja geneetiliste omaduste alusel; sätestatakse, et „loote elu”on „kaitstud eostamise hetkest alates”; kaotatakse ära ja ühendatakse inimõigustega tegelevaid organeid; tehakse usulisi viiteid kristlusele ning selle rollile rahvuse säilitamisel; nähakse ette võimalik lisahäälte andmine alaealistele või nende emadele. Põhiseaduse reformimisele on vastu opositsiooniparteid ja valitsusvälised organisatsioonid, kes on kritiseerinud protsessi läbipaistmatuse, ebapiisava konsulteerimise ja lühikese tähtaja tõttu ning põhiseaduse sisu demokraatliku kontrollimehhanismi lõhkumise tõttu. Euroopa Nõukogu komisjon „Demokraatia õiguse kaudu” (Veneetsia komisjon) on kutsunud Ungari ametivõime üles tagama suuremat paindlikkust, avatust ja kompromissimeelsust ning esitanud soovitusi, ning PACE kutsus 25. märtsil nimetatud komisjoni üles esitama iseseisvat arvamust. Põhiseaduse eelnõu plaanitakse vastu võtta aprilli teises pooles.</PARA><PARA>Kas komisjon jälgib Ungari põhiseaduse reformiprotsessi, et kontrollida, kas kavandatavad reformid on kooskõlas ELi aluslepingute ja õigusega ning eelkõige Euroopa Liidu lepingu artiklitega 2, 6 ja 7 ning tavapäraste demokraatlike põhiseaduslike põhimõtetega? Millise hinnangu annab komisjon protsessile ning milliseid meetmeid kavatseb võtta? Kas nõukogu on arvamusel, et need muudatused võiksid tuua kaasa võimaliku diskrimineerimise rahvuse, etnilise päritolu, seksuaalse sättumuse, usutunnistuse või veendumuste alusel ning võrdse kohtlemise põhimõtte rikkumise? Kas komisjon kavatseb kutsuda Ungari ametivõime üles, et nad enne põhiseaduse eelnõu vastuvõtmist ootaksid ära Veneetsia komisjoni arvamuse ning järgiksid seejärel viimase soovitusi?</PARA></CONTENT></QUEST>