<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000161">O-000161/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000161">Teema: Euroopa Liidu toetus demokraatiale ülemineku protsessile Tuneesias</OBJECT><CONTENT><PARA>Alates 14. jaanuarist 2011 on Euroopa Liit järjekindlalt kinnitanud, et soovib aidata kaasa demokraatia arengule Tuneesias. Eelkõige on EL andnud märkimisväärset humanitaarabi sadade tuhandete pagulaste vastuvõtmiseks, kes on Liibüa ülestõusu ja konfliktide algusest saadik Tuneesiasse saabunud, asutanud põgenikelaagreid ja aidanud inimestel nende päritoluriiki tagasi pöörduda.</PARA><PARA>15. juunil 2011 teatas Euroopa välisteenistus Euroopa Parlamendi inimõiguste allkomisjonile, et laagrites viibib hinnanguliselt 6000 isikut ja 780 pagulast on lubatud ümber asustada. Kas komisjon võiks öelda, millised liikmesriigid on lubanud pagulasi vastu võtta, ning anda ülevaate nõukogu ja liikmesriikidega peetud aruteludest Liibüa konflikti eest põgenenud pagulaste suhtes suurema solidaarsuse näitamise üle, milleks mitmed liikmesriigid on kohustunud? </PARA><PARA>Euroopa Liit on samuti teatanud, et eraldab lisaks humanitaarabile toetusi ka võitluseks sotsiaalse ja majanduskriisiga, mille vallandas ennekõike turismist saadavate sissetulekute järsk langus ja kaubavahetuse vähenemine Liibüaga. Euroopa välisteenistus kinnitas inimõiguste allkomisjonile, et kuigi kasutuselevõetavad rahastamisvahendid on välja selgitatud, ei ole vahendeid veel eraldatud. Kas komisjon võiks sellist viivitust põhjendada? Kuna majanduslik ja sotsiaalne olukord võivad demokratiseerumise habrast protsessi ohustada, on majandusliku abi osutamise vajadus pakiline ning seda tuleb teha tingimusteta. Mis ajaks seda tehakse? </PARA></CONTENT></QUEST>