<QUEST><TI><TI-INTRO>SUULINE KÜSIMUS <QREF QID="H-2010-0023">H-0023/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0023">Teema: Puudega inimeste juurdepääs tööle ja töökoha säilitamine</OBJECT><CONTENT><PARA>Euroopas on praegu üle 65 miljoni puudega inimese, kellest 78% on tööturult välja tõrjutud ja kellel ei ole mingit võimalust tööd leida. Enamik neist sõltub sotsiaaltoetustest ja nende sissetulek on tervete inimeste sissetulekust oluliselt väiksem. Majandus- ja finantskriisi ajal on puudega inimestel puudeta inimestest kolm korda suurem oht töö kaotada. Eesistujariik Hispaania võttis endale oma programmi raames kohustuse tegeleda puudega inimeste õiguste kaitsega, aga ta ei ole veel ette näinud ühtegi konkreetset meedet ega teinud ühtegi algatust seoses puudega inimeste juurdepääsuga tööturule ja töökoha säilitamisega.</PARA><PARA>Kuidas kavatseb nõukogu tagada puudega inimestele võimalused tööd leida ja töökohta säilitada, võttes eelkõige arvesse asjaolu, et aasta 2010 on kuulutatud vaesuse ja sotsiaalse tõrjutuse vastu võitlemise Euroopa aastaks? Kui anda neile kasvõi väikest abi, võiksid miljonid puudega inimesed tööturule pääseda ja neist võiksid saada sõltumatud kodanikud, kes ei oleks enam diskrimineerimise ohvrid.</PARA></CONTENT></QUEST>