<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000005">O-000005/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96959">George Lyon</PERSON>, <PERSON ID="97076">Corinne Lepage</PERSON>, <PERSON ID="96875">Britta Reimers</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="4554">Chris Davies</PERSON>, <PERSON ID="34234">Antonyia Parvanova</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="1318">James Nicholson</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR><TI-AUTHOR><PERSON ID="28228">Albert Deß</PERSON>, <PERSON ID="4271">Elisabeth Jeggle</PERSON>, <PERSON ID="96819">Licia Ronzulli</PERSON>, <PERSON ID="1927">Peter Liese</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000005">Teema: Dioksiini sisaldav loomasööt Saksamaal</OBJECT><CONTENT><PARA>27. detsembril 2010. aastal teavitasid Saksa ametivõimud Euroopa Komisjoni juhtumist, mille puhul oli mitmes Saksa liidumaas segatud tööstuslikuks otstarbeks mõeldud ja dioksiini sisaldavad rasvhapped loomasöödaks ettenähtud taimerasvadega. Esialgu suleti Saksamaal üle 4700 talumajapidamise, kuna dioksiinisisaldus avastati kuni 3000 tonnis loomasöödaks ettenähtud taimerasvades. Kõnealust toodangut jagati talumajapidamistele kaheksas liidumaas ning osa sellest eksporditi Madalmaadesse ning viidi töödeldud toodanguna Ühendkuningriiki. Rikutud sööta kasutanud talumajapidamistes tuvastati toodangus dioksiinisisaldus, mis ületas kuni neli korda ELi poolt aktsepteeritud ülempiiri (3 pikogrammi dioksiini 1 grammi rasva kohta). On teada, et suure hulga dioksiiniga kokkupuutumine võib inimese immuunsüsteemile tekitada suurt kahju. </PARA><PARA>Küsime juhtumi tõttu järgmist: </PARA><PARA>–  Kas komisjon võib anda teada, milliseid meetmeid on ta võtnud tarbijakaitse ja toidu ohutuse tagamiseks ning kas aruande inimese tervisele avalduvate ohtude kohta koostab Euroopa Toiduohutusamet või siseriiklik toiduohutusamet? </PARA><PARA>–  Kas komisjon võib selgitada, millistel asjaoludel sattusid dioksiini sisaldavad rasvhapped, mis olid ettenähtud tööstuslikuks otstarbeks, loomasöödaks mõeldud taimerasvade sisse?</PARA><PARA>–  Ajakirjanduse andmetel kinnitas volinik John Dalli pressiesindaja kahtlusi, et komisjon ei suuda tuvastada neid töödeldud toidukaupasid, mis sisaldavad dioksiiniga saastunud mune. Millised vahendid on komisjonil, peale päritoluriigi sildile märkimise, et tagada toidukaupade täielik jälgitavus alates tootmisest kuni kasutamiseni?</PARA><PARA>–  Kas komisjon kavatseb võtta lisameetmeid toodete eristamise ja jälgitavuse ning siseriiklike kontrolli- / rakendussüsteemide jälgimise osas, et kaitsta tarbijaid, tagada toidu ohutus ning vältida tulevikus sarnaseid juhtumeid? </PARA><PARA>–  Kas komisjon saab anda teada, kui palju läheb kõnealune juhtum maksma asjaomastele sektoritele?</PARA><PARA>–  Kuidas kavatseb komisjon tagada, et tarbijate usaldus ELi toiduohutusnormide suhtes kiirelt taastatakse?</PARA><PARA>–  Kas komisjon on teadlik sellise süsteemi olemasolust, millega tagatakse talupidajatele kahjude hüvitamine?</PARA></CONTENT></QUEST>