<QUEST VERSION="2"><TI><TI-INTRO>Infotunni küsimus <QREF QID="H-2010-0441">H-0441/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september II osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0441">Teema: Väljakuulutatud tuumaenergeetikaprojektide areng</OBJECT><CONTENT><PARA>Läänemere piirkonnast on hiljuti saanud kõike aktiivsem arendamisel olevate väljakuulutatud tuumaenergeetikaprojektide piirkond. Nende projektide ohutus on väga oluline kogu ELi jaoks. Oleks väga kahetsusväärne, kui ELi idapiiri vahetuses läheduses asuvad naaberriigid (12 km Kaliningradi puhul ja 20 km Valgevene puhul, kus projekt asub kõigest 55 km kaugusel Vilniusest, mis on ühe ELi liikmesriigi pealinn) otsustavad tuumaenergeetikaprojektide elluviimisel jätta oma rahvusvahelised kohustused täitmata. Valgevene ega Kaliningradi tuumaenergeetikaprojektide arendajatel ei ole seni andnud täielikku teavet näiteks Valgevene tuumaelektrijaama tuumajäätmete käitlemisel kasutavate meetodite, dekomisjoneerimisstrateegiate, suurõnnetustega seotud muude riskide kohta ega õnnetuste korral rakendatavate elanike evakueerimisstrateegiate kohta.</PARA><PARA>Kuidas tuleks komisjoni arvates ELi välispiiri vahetus läheduses tagada asjakohased ohutusstandardid (pidades silmas ülalnimetatud tuumaenergeetikaprojekte)? Mida oleks võimalik ELi tasandil Euroopa ühise energiapoliitika raames teha?</PARA></CONTENT></QUEST>