<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0092">O-0092/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28234">Angelika Beer</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0092">Teema: Kobarpommide kasutamine Iisraeli poolt Lõuna-Liibanonis</OBJECT><CONTENT><PARA>Pärast ÜRO vahendatud ja 14. augustil kehtestatud relvarahu on ilmnenud, et põllumaad, koduhoovid, aiad ning maanteed on Iisraeli poolt sõja jooksul ülekülvatud lõhkemata kobarpommidega. Augusti lõpuks olid ÜRO demineerimise eksperdid leidnud 100 000 lõhkemata kobarpommi 359 erinevas kohas ja sellele arvule lisandub uusi kohti iga päev. Selle tulemusena on surma või raskelt vigastada saanud paljud Liibanoni tsiviilelanikud. Kuigi sõda on läbi, hukkuvad mitmed ka tulevikus oma linnadesse ja küladesse tagasi pöördudes ning tavapärase elu juurde asudes. <BRK/></PARA><PARA>Iisraeli armee väidab, et kobarpommide   kasutamine on rahvusvahelise õiguse kohaselt aktsepteeritud tegevus   ja vastab rahvusvahelistele standarditele. Kas komisjon on samuti seisukohal,   et selliste relvade kasutamine kõnealuses sõjas tsiviilelanikkonna vastu   ja tihedalt asustatud piirkondades oli ebaseaduslik ja vastuolus Genfi   konventsiooniga?  <BRK/></PARA><PARA>Kui palju piirkonna   ümberkujundamiseks ja taastamiseks ette nähtud ELi rahast tuleb investeerida   lõhkemata lahingumoonast, sealhulgas kobarpommidest, maamiinidest ja   vaesestatud uraani sisaldavast laskemoonast vabanemiseks Lõuna-Liibanonis   ja kui palju aega selle ülesande täitmiseks kulub? <BRK/></PARA><PARA>Mis moel on Iisraeli   valitsusega ühendust võetud, et veenda iisraellasi osalema kõnealuses   ülesandes? Milline on olnud Iisraeli senine reaktsioon? <BRK/></PARA><PARA>Kas EL on alustanud   USAga dialoogi, et selgitada kuidas Iisrael kasutas Lõuna-Liibanonis   USAs toodetud kobarpomme? Kui dialoogi on alustatud, siis millised on   senised tulemused? <BRK/></PARA><PARA>Milliseid meetmeid on   võetud selleks, et edaspidi takistada Euroopa õhuruumi ja lennuväljade   kasutamist USAs toodetud kobarpommide transportimiseks Iisraeli? <BRK/></PARA><PARA>Milliseid jõupingutusi   teeb EL selleks, et reageerida Euroopa Parlamendi korduvalt esitatud   nõudele keelata kobarpommide kasutamine kogu maailmas? <BRK/></PARA><PARA>Milliseid meetmeid võtab   komisjon, et saavutada kobarpommide igasuguse kasutamise, samuti tootmise,   varumise ja üleandmise osas õiguslikult siduv rahvusvaheline keeld,   mis oleks laiaulatuslikum olemasolevatest tsiviilelanike vastu suunatud   kasutamise piirangutest? <BRK/></PARA><PARA>Kas komisjon on valmis   paluma ELi liikmesriikidelt, et nad elimineeriksid riiklikud kobarpommide   varud?</PARA></CONTENT></QUEST>