<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0143">O-0143/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96832">Kinga Göncz</PERSON>, <PERSON ID="96952">Sylvie Guillaume</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0143">Teema: Rassilise ja etnilise päritolu andmebaasid ELis</OBJECT><CONTENT><PARA>29. septembril 2010 teatas komisjon, et saadab Prantsusmaale ametliku hoiatuskirja, milles nõutakse vaba liikumise direktiivi täielikku ülevõtmist, kui 15. oktoobriks 2010 ei esitata ülevõtmismeetmete projekti ja ülevõtmise üksikasjalikku ajakava, ning teise kirja konkreetsete küsimustega selle kohta, kuidas Prantsusmaa ametivõimud kavatsevad praktiliselt täita oma poliitilist lubadust tagada kindlalt ELi õigusaktide tõhus ja mittediskrimineeriv kohaldamine kooskõlas aluslepingute ja Euroopa Liidu põhiõiguste hartaga<FNREF FNIDREF="FN1"/>. Üks küsimustest puudutab sõnaselgelt romade vastu suunatud 5. augusti 2010. aasta ringkirja kohaldamisperioodi. Arvestades tõendeid selle kohta, et väljasaatmine toimus etnilistel ja rassiga seotud põhjustel, kutsus parlament oma resolutsioonis komisjoni üles võtma Prantsusmaa ametivõimude suhtes meetmeid muu hulgas diskrimineerimise pärast.</PARA><PARA>Äsja ajakirjanduses avaldatud info kohaselt kasutab Prantsuse sandarmeeria romade ja rändlejate (<I>travellers</I>) kohta teavet sisaldavat andmebaasi MENS<FNREF FNIDREF="FN2"/>. Valitsusvälised organisatsioonid on esitanud kaebuse ebaseadusliku ja mitteametliku andmebaasi loomise kohta rassilise ja etnilise päritoluga seotud isikuandmete säilitamiseks ja on teatanud kaebuste esitamisest ka CNILile<FNREF FNIDREF="FN3"/> ja HALDEle<FNREF FNIDREF="FN4"/>, kuigi Prantsusmaa ametivõimud eitavad sellise andmebaasi olemasolu. Varem on immigratsiooniminister teatanud, et väljasaadetud romade biomeetrilisi andmeid säilitatakse andmebaasis OSCAR<FNREF FNIDREF="FN5"/> ja loomisel olevas andmebaasis EDVIGE/EDVIRSP<FNREF FNIDREF="FN6"/>. Samas on andmeid selle kohta, et etnilisi ja rassiga seotud andmeid registreeritakse ka Hollandis ja teistes ELi liikmesriikides. Selliste sündmuste taustal arutatakse nõukogus „liikuvaid (rändavaid) kuritegelikke rühmitusi” käsitlevate järelduste projekti väga umbmääraselt, ilma et parlamenti oleks sellest algatusest teavitatud.</PARA><PARA>Arvestades uusi tõendeid andmebaasi MENS eksisteerimise kohta Prantsusmaal, mida kavatseb komisjon selle teabe kontrollimiseks ette võtta? Kui komisjon leiab, et andmebaas on mittediskrimineerimise põhimõttega vastuolus, siis milliseid meetmeid kavatseb ta võtta olukorra parandamiseks ja kas kaalutakse Prantsusmaa suhtes rikkumismenetluse algatamist?</PARA><PARA>Kas komisjon, arvestades viimast teavet teistes liikmesriikides rassilist või etnilist päritolu puudutavate andmebaaside loomise või olemasolu kohta, algatab selliste andmebaaside kohta täiendava teabe kogumiseks uurimise, et kontrollida nende õiguspärasust mittediskrimineerimise põhimõtte seisukohalt?</PARA><PARA>Mida kavatseb komisjon teha, et tagada, et liikmesriigid ei kasutaks oma haldus- ja õiguskaitsemenetluste käigus etniliste profiilide koostamist?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207.</FN><FN FNID="FN2">  Rändlejate kuritegevuse ennetamise keskbüroo (OCLDI) andmebaas rändavate etniliste vähemuste kohta.</FN><FN FNID="FN3">  Riiklik andmekaitsekomisjon.</FN><FN FNID="FN4">  Diskrimineerimise vältimise ja võrdsete võimaluste amet.</FN><FN FNID="FN5">  Repatrieerimistoetuste statistika ja järelevalve vahend (Outil de Statistiques et de Contrōle de l'Aide au Retour), mille abil säilitatakse digitaalfotod ja kõik sõrmejäljed. Veel ühe etnilise ja rassilise päritolu kohta teavet sisaldava andmebaasi (STIC-Canonge) olemasolu avalikustati 2009. aastal ühes parlamendi raportis.</FN><FN FNID="FN6">  Üldist ja avaliku julgeoleku alast teavet sisaldavad andmebaasid (Exploitation documentaire et valorisation de l'information générale ja Exploitation documentaire et valorisation de l'information relative ą la sécurité publique).</FN></CONTENT></QUEST>