<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0134">O-0134/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> ja <PERSON ID="28134">Eva-Britt Svensson</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0134">Teema: Ebaseaduslike sisserändajate ja pagulaste väljasaatmiseks korraldatavad ühislennud sõjaolukorras olevatesse riikidesse</OBJECT><CONTENT><PARA>Teatavad liikmesriigid saatsid hiljuti ühiselt sundkorras Afganistani kodanikke tagasi Afganistani, kuigi selle riigi paljudes piirkondades valitseb sõjaolukord ning pidevalt pannakse toime surmavaid rünnakuid, eeskätt Kabulis. </PARA><PARA>Kas komisjon ei arva, et selline väljasaatmine on vastuolus Euroopa Liidu põhiõiguste harta artikliga 19 ning Euroopa inimõiguste konventsiooni artikliga 3 ja selle konventsiooni protokolli nr 4 artikliga 4? Kui komisjon nii arvab, siis millise seisukoha kavatseb ta võtta liikmesriikide suhtes, kes on saatnud või kavatsevad välja saata isikuid riikidesse, kus on ohus nende füüsiline turvalisus ja elu?</PARA><PARA>Kas komisjon ei arva, et iga sellisesse olukorda sattunud inimene peaks kuuluma nõukogu 29. aprilli 2004. aasta direktiivi nr 2004/83/EÜ<FNREF FNIDREF="FN1"/> (miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta) artikli 15 punkti c kohase täiendava kaitse alla?</PARA><PARA>Euroopa Ülemkogu kohtumisel 29. ja 30. oktoobril 2009 jõudsid riigipead ja valitsusjuhid kokkuleppele uurida võimalust korraldada Frontexi rahastamisel isikute tagasisaatmiseks korrapäraseid ühislende. Komisjonil paluti esitada sellekohased ettepanekud 2010. aasta alguses. Millised on need ettepanekud, mida komisjon kavatseb esitada? Kas komisjon ei arva, et sellised korrapärased lennud kujutavad endast tugevat kõrvalekallet ELi varjupaiga- ja rändepoliitikast? </PARA><PARA>Paljud sarnases olukorras olevad Afganistanist ja teistest riikidest saabunud pagulased ja varjupaigataotlejad ei esita taotlust seetõttu, et nad kardavad tagasisaatmist sellesse liikmesriiki, mille kaudu nad ELi sisenesid ning kus pagulasstaatust antakse väga vähestele. Kas komisjon on sellega seoses hinnanud varjupaigataotlejate taotluste suunamist liikmesriiki, mille kaudu nad ELi sisenesid, ning varjupaigastaatuse saamise tingimusi igas liikmesriigis? Kas komisjon on algatanud liikmesriikide suhtes menetlusi seoses sellega, et liikmesriik on rikkunud eespool nimetatud määruse sätteid varjupaigataotluste ja ebaseadusliku suunamise kohta liikmesriiki, mille kaudu taotleja ELi sisenes? Kas komisjon kavatseb teha lähimas tulevikus ettepaneku vaadata läbi määrus (EÜ) nr 343/2003<FNREF FNIDREF="FN2"/> (nn Dublini II määrus)?</PARA><FN FNID="FN1">  ELT L 304, 30.9.2004, lk 12.</FN><FN FNID="FN2">  ELT L 50, 25.2.2003, lk 1.</FN></CONTENT></QUEST>