<QUEST VERSION="2"><TI><TI-INTRO>Infotunni küsimus <QREF QID="H-2011-000071">H-000071/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 märts osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000071">Teema: Ebaseaduslike sisserändajate ja põgenike probleemid Kreekas</OBJECT><CONTENT><PARA>Sajad tuhanded sisserändajad ja põgenikud elavad Kreekas kohutavates tingimustes, ilma elamis- ja tööloata ja rahvusvahelise kaitseta. Kuigi nende lõppsihiks on teised Euroopa Liidu riigid, kus juba elavad nende sugulased või sõbrad, ei saa suurem osa poliitilistest põgenikest ja ebaseaduslikest sisserändajatest sinna reisida, sest neil puuduvad Dublini määruse kohased isikuttõendavad dokumendid või reisidokumendid. Hiljuti Kérkyra saare lähedal toimunud traagiline laevahukk, mille ohvriteks olid sisserändajad, nende seas naised ja lapsed, näitab Kreeka olukorra plahvatusohtlikkust. </PARA><PARA>Millal tühistab komisjon Dublini määruse, et võimaldada Kreekasse paigale jääma sunnitud sisserändajatel oma sihtriikidesse pääseda? Millisele seisukohale asub komisjon seoses sisserändajate seisundi seadustamise ja poliitilistele põgenikele rahvusvahelise kaitse andmise vajadusega?</PARA></CONTENT></QUEST>