<QUEST VERSION="2"><TI><TI-INTRO>Infotunni küsimus <QREF QID="H-2011-000248">H-000248/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 juuli osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000248">Teema: STCW rahvusvahelise konventsiooni rikkumised</OBJECT><CONTENT><PARA>Meremeeste ametiühingute, Kreeka kaubalaevade mehaanikute liidu ja Kreeka kaubalaevadel töötavate meremeeste liidu („Stephenson”) esitatud kirjalikust kaebusest selgub, et Euroopa Meresõiduohutuse Amet (EMSA) on täheldanud nii Filipiinide kui ka muude riikide ametiasutuste tegevuses teatava hulga rikkumisi ja tegematajätmisi (puudused koolide kontrollimise, õppe taseme ja kvaliteedi ning koolitajate ja hindajate kutsekvalifikatsiooni osas) seoses nõuete ja kohustustega, mis tulenevad 1978. aastal vastu võetud meremeeste väljaõppe, diplomeerimise ja vahiteenistuse aluste rahvusvahelisest konventsioonist (STCW konventsioon), nagu see kehtib pärast selle muutmist.</PARA><PARA>Merehariduse kvaliteet ja asjakohane diplomeerimine on üliolulised tegurid, millest sõltuvad inimelude ohutus merel ja keskkonnakaitse. Siiski otsivad laevaomanikud võimalusi puuduliku väljaõppe saanud meremeeste palkamiseks, seda nii kokkuhoiu eesmärgil kui ka seetõttu, et sellistele laevameeskondadele ei laiene tööliste õigused.</PARA><PARA>Kas komisjon arvab, et Filipiinide väljastatud meresõidudiplomite tunnustamist tuleks jätkata? Milliseid meetmeid kavatseb komisjon eelkõige laevaomanikke silmas pidades võtta, et tagada STCW konventsioonist tulenevate kohustuste täitmine, inimelude ohutus merel ja merekeskkonna kaitse?</PARA></CONTENT></QUEST>