<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0061">O-0061/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1911">Martin Schulz</PERSON> ja <PERSON ID="4313">Martine Roure</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0061">Teema: Euroopa Liidu sisserändepoliitika</OBJECT><CONTENT><PARA>Rahvusvahelise Migratsiooniorganisatsiooni hinnangute kohaselt on Euroopas umbes 3 miljonit ebaseaduslikku sisserändajat (mõned VVOd väidavad, et neid on 5 miljonit või isegi rohkem). Ebaseaduslik sisseränne Euroopasse on keerukas ja mitmemõõtmeline nähtus, mis mõjutab majanduslikult ja sotsiaalselt kogu Euroopa Liitu. Seetõttu on vaja Euroopa Institutsioonide strateegilist lähenemist, milles võetakse arvesse arengukoostööd päritoluriikidega, kaubanduspoliitikat, piirikontrollimeetmeid, tagasivõtmise kokkuleppeid, rändevoogude korrapärast haldamist ja meetmeid sotsiaalse kohanemise lihtsustamiseks, seaduslike sisserändajate integratsiooni ja ebaseaduslike sisserändajate väljasaatmist, tagades samal ajal inimõiguste range järgimise. </PARA><PARA>PSE küsimus komisjonile koosneb seega mitmetest aspektidest:</PARA><PARA>Arengukoostöö ja kaubandus. Kas komisjon võiks kirjeldada milliseid edusamme on tehtud Aafrika strateegias seatud eesmärkide saavutamisel, eelkõige rände ja arengu vahelise seose tugevdamise ning kaasarengu, tagasirände, päritoluriiki taasintegratsiooni ja rändajate varade ning tehnoloogia ülekandmise soodustamise osas? Milliseid meetmeid võtab komisjon selleks, et Aafrika riigid saaksid kasutada kaubandust vaesuse ja väljarände vastu võitlemise vahendina? Milliseid algatusi teeb komisjon selleks, et toetada integreeritud piirkondlike turgude loomist mitmes Saharast lõunapool asuvas piirkonnas? Milliseid ettepanekuid teeb komisjon WTOs, et parandada arengumaade ekspordisuutlikkust ja ergutada lõunast-lõunasse kaubandust? </PARA><PARA>Seaduslik sisseränne ja võitlus ebaseadusliku sisserändega. Milliseid programme on komisjon koostanud ebaseadusliku sisserändega võitlemiseks ja milliseid vahendeid kavatsetakse nende programmide jaoks eraldada? Kas rändevoogude haldamise parandamiseks toetatakse neid riike, kes teevad ELi liikmesriikidega koostööd tagasivõtmise kokkulepete koostamisel? Kas on kavas koostada tööga seotud rännet edendav Euroopa poliitika, eelkõige päritoluriikidega kahe- ja mitmepoolsete kokkuleppeid sõlmides? Kuidas kavatseb komisjon rakendada seadusliku rände kava, mis sisaldub 2005. aasta detsembris esitatud Haagi programmis? Milliseid meetmeid võetakse seksuaalse ekspluateerimise eesmärgil inimestega kaubitsemise vastu võitlemiseks?</PARA><PARA>Piirikontroll. Milliseid konkreetseid meetmeid on Euroopa välispiiride agentuur võtnud selleks, et soodustada tehnilise abi andmist nendele liikmesriikidele, kelle olukord seda nõuab? </PARA></CONTENT></QUEST>