<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000011">O-000011/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="34235">Stanimir Ilchev</PERSON>, <PERSON ID="39713">Renate Weber</PERSON>, <PERSON ID="38613">Metin Kazak</PERSON>, <PERSON ID="34234">Antonyia Parvanova</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000011">Teema: Pealtkuulamisskandaal Bulgaarias</OBJECT><CONTENT><PARA>Viimastel kuudel on Bulgaarias valitsenud ärev olukord, mille põhjuseks on jälitustegevuse erivahendite üha laialdasem kasutamine. Bulgaaria avalikkus ei ole kindel, kas õigusaktide nõuded on täidetud. Samuti ei ole selge, kas sellega on rikutud Bulgaaria põhiseadust, Lissaboni lepingu sätteid, Euroopa inimõiguste konventsiooni ja Euroopa Liidu põhiõiguste hartat. Bulgaaria õiguse kohaselt saavad telefoni pealtkuulamist taotleda ainult prokurörid või õiguskaitseorganid (näiteks politsei, riiklik julgeolekuamet jt), kui nad kahtlustavad kõnealust isikut kriminaalses tegevuses, ja loa selleks annab kohus. Jälitustegevuse erivahendite kasutamise seaduses on sätestatud, et neid vahendeid võib kasutada ainult organiseeritud kuritegevuse vastu võitlemiseks või riigi julgeoleku tagamiseks. Mõlemal juhul tuleb saadud informatsioon saladuses hoida ja kasutada ainult seaduses ette nähtud eesmärkidel. </PARA><PARA>Siiski on juhtumeid, mille puhul ei ole selge, kas jälituse erivahendite kasutamiseks on kohtu luba olemas, ja juhtumeid, kus jälitustegevuse erivahendite abil saadud informatsioon on tahtlikult lekitatud meediasse, mitte aga saadetud asjaomastele institutsioonidele. Paljudel pealtkuulamisjuhtudel on tegemist ühiskonna tuntud ja tundmatute jõudude ning muude tegurite põhjustatud ilmsete poliitiliste manipulatsioonidega seoses käimasoleva valimiskampaaniaga. Bulgaaria ühiskonda ei kaitse ka parlamendi eelmise koosseisu loodud jälitustegevuse erivahendite järelevalve büroo, sest komisjon likvideeriti parlamendi praeguse koosseisu poolt.</PARA><PARA>Kas komisjon nõustub, et selline olukord kujutab endast Euroopa inimõiguste konventsioonis ning põhiõiguste hartas sätestatud Euroopa inimõiguste, põhivabaduste ja eraelu puutumatusega seotud kohustuste rikkumist?</PARA></CONTENT></QUEST>