<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0080">O-0080/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4246">Othmar Karas</PERSON>, <PERSON ID="33570">Sharon Bowles</PERSON><BRK/><COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR></TI><OBJECT OBJID="OBJ0080">Teema: Statistiliste andmete kvaliteet Euroopa Liidus ja komisjoni kontrollivolituste laiendamine (Eurostat)</OBJECT><CONTENT><PARA>27. aprillil 2010 võttis komisjon vastu ettepaneku nõukogu määruse kohta, millega muudetakse määrust (EÜ) nr 479/2009<FNREF FNIDREF="FN1"/> seoses statistikaandmete kvaliteediga ülemäärase eelarvepuudujäägi menetluse raames (KOM(2010)0053). Nõukogu võttis üldise seisukoha selle ettepaneku suhtes 8. juunil 2010 ja parlament on praegu oma hinnangut andmas.</PARA><PARA>1. Kuidas kavatseb komisjon tugevdada riiklike asutuste esitatavate statistiliste andmete järelevalvet ja hindamist, võttes arvesse kõnealuse määrusega ette nähtud uusi volitusi? Kas komisjon on rahul nõukogus 8. juunil 2010 kokku lepitud üldise lähenemisviisiga, arvestades nõukogu 2005. aasta otsust mitte anda komisjonile (Eurostatile) vajalikke vahendeid? </PARA><PARA>2. Kuidas sooviks komisjon parandada Euroopa statistika kvaliteeti keskmises ja pikemas perspektiivis, arvestades, et majandusjuhtimist on võimalik parandada ainult siis, kui majanduse järelevalve tugineb täpsetele statistilistele andmetele ja standardiseeritud ning rahvusvaheliselt tunnustatud raamatupidamismeetodile?</PARA><PARA>3. Kas komisjon on põhjalikult analüüsinud, kas liikmesriigid on täitnud kõik asutamislepingu ja asjakohaste teiseste õigusaktide sätted, ning kas mõni liikmesriik on esitanud sihilikult või hooletuse tõttu võltsitud või valeandmeid või vale statistikat?</PARA><PARA>4. Kas komisjon peab soovitavaks suurendada Eurostati rolli ja muuta see täiesti sõltumatuks asutuseks /institutsiooniks?</PARA><PARA>5. Kas komisjon on nõus suuremate volituste andmisega Eurostatile kohapealsete kontrollide tegemiseks ilma etteteatamiseta ja intervjuude tegemiseks iga organisatsiooniga, kui seda peetakse töö jaoks vajalikuks?</PARA><PARA>6. Miks tegi komisjon ettepaneku kasutada seadusandlikku erimenetlust, st võtta õiguslikuks aluseks asutamislepingu artikli 126 lõige 14, kuigi artikli 338 artiklis 2 on sätestatud spetsiaalne õiguslik alus ELi statistika kvaliteedi osas ja kõnealuses ettepanekus ei käsitleta ülemäärase eelarvepuudujäägi menetlust kui niisugust?</PARA><FN FNID="FN1">  ELT L 145, 10.6.2009, lk 1.</FN></CONTENT></QUEST>