<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0074">O-0074/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4303">Helmuth Markov</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0074">Teema: 2006. aasta rahvusvaheline troopilise puidu leping (ITTA)</OBJECT><CONTENT><PARA>Nõukogu konsulteeris parlamendiga ettepaneku osas võtta vastu nõukogu otsus (11964/07) 2006. aasta ITTA sõlmimise kohta EÜ asutamislepingu artikli 300 lõike 3 esimese lõigu alusel. Parlamendi president kirjutas 28. jaanuaril 2008. aastal nõukogule ja palus parlamendiga konsulteerida nõusolekumenetluse põhjal, kuna leping kehtestab „spetsiifilise institutsioonilise raamistiku”. Peale selle menetlusliku küsimuse muretsetakse üha enam raadamise ja metsade olukorra halvenemise mõju pärast ning selle tagajärgede pärast kliimamuutuse ja bioloogilise mitmekesisuse seisukohalt. Osana üldisemast lähenemisviisist, mis hõlmab ka parasvöötme metsi, nõudmist õiglaselt ja säästvalt toodetud puidutoodete järele ning jälgitavust kogu turustusahela jooksul, võiks tõhus ITTA anda olulise panuse maailma metsade kaitsmisse ja puidu säästva kasutamise tagamisse. </PARA><PARA>Sellega seoses palutakse komisjonil: <BRK/></PARA><PARA>anda hinnang sellele, kui tõhusad   on 20 aasta jooksul olnud troopilise puidu lepingud, arvestades tõsiasja,   et ülekasutamine ja ebaseaduslik raie on endiselt laialt levinud; <BRK/></PARA><PARA>selgitada, kuidas ta   näeb ITTAd vastasmõjus teiste lepingutega, näiteks kliimamuutuste konventsiooniga   ja bioloogilise mitmekesisuse konventsiooniga, ning ELi metsandusõiguse   rakendamise, metsandushalduse ja -kaubanduse (FLEGT) tegevuskava raames   tehtavate algatustega; <BRK/></PARA><PARA>anda teada, kuidas ta   kavatseb tagada, et keskkonnakaitsenõuded integreeritakse kaubanduslepingutesse   kooskõlas asutamislepingust tulenevate kohustustega ning eriti, et Kagu-Aasia   riikidega praegu peetavad läbirääkimised hõlmavad meetmeid metsade kaitseks; <BRK/></PARA><PARA>anda teada, kas ta on   valmis esitama parlamendile ja nõukogule aastaaruandeid ITTA rakendamise   kohta ja kaubanduse mõju kohta troopilistele metsadele, sealhulgas arvestades   programmi FLEGT raames sõlmitud kahepoolseid kokkuleppeid.</PARA></CONTENT></QUEST>