<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0212">O-0212/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/><COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR></TI><OBJECT OBJID="OBJ0212">Teema: Majanduspartnerluse vaheleping ühelt poolt Euroopa Ühenduse ja teiselt poolt Vaikse ookeani piirkonna riikide vahel</OBJECT><CONTENT><PARA>Fidži ja Paapua Uus-Guinea allkirjastasid majanduspartnerluse vahelepingu, mis sisaldab märkimisväärseid erinevusi nende liberaliseerimiskavades. Millist mõju avaldavad lepingust tulenevad kohustused Fidži ja Paapua Uus-Guinea impordile ja ekspordile? Millist mõju avaldavad need kohustused kaubandussuhetele Austraalia ja Uus-Meremaaga?</PARA><PARA>Mida kavatseb komisjon teha selleks, et kooskõlastada edaspidi majanduspartnerluse vahelepingute sõlmimine nende sõlmimisest kõige enam huvitatud riikidega ja piirkondlik integratsioon? </PARA><PARA>Kuidas komisjon tagab selle, et majanduspartnerluse vaheleping ei vähendaks poliitilist huvi Vaikse ookeani piirkonna majandusliku integratsiooni vastu ja ka avalikkuse heakskiitu sellele?</PARA><PARA>Maailma Kaubandusorganisatsiooni Fidžit käsitleva kaubanduspoliitika ülevaate kohaselt on ELi ranged kalaekspordi päritolureeglid võimalusi väga piiranud. Majanduspartnerluse vaheleping lõdvendas neid reegleid, lubades kohalikel töötlejatel kasutada päritolustaatuseta tooteid. Kuidas kavatseb komisjon anda parlamendile aru päritolureegleid käsitlevate konkreetsete sätete rakendamisest, sealhulgas mõjust ELi kalatööstusele, töötleva tööstuse arengust Paapua Uus-Guineas ja Fidži Saarte Vabariigis ning kalavarude majandamisest Vaikse ookeani piirkonnas? Kuidas komisjon toetab edaspidi Vaikse ookeani piirkonna riike, et arendada nende kalandussektorit säästvalt?</PARA><PARA>Kas komisjon saab teisalt kinnitada, et Paapua Uus-Guinea ja Fidži annavad muudele laiema piirkonna kaubanduspartneritele, nagu Tai, Filipiinid, Taiwan ja Hiina, juurdepääsu oma kalavetele, aga Euroopa kalalaevadele juurdepääsu ei anna? Kas komisjon oskab hinnata, kuidas käesolev majanduspartnerluse vaheleping mõjutab ELi kalamajandust ja eelkõige konservitööstust? Kas on olemas viiteid selle kohta, kuidas see mõjutab AKV ja üldise soodustuste süsteemi (GSP+) riikide konservitööstust?</PARA><PARA>Kuidas komisjon tagab selle, et kõikehõlmav majanduspartnerlusleping aitaks edendada piirkondlikku integratsiooni?</PARA><PARA>Milliseid meetmeid kavatseb komisjon võtta, et parandada eelkõige naiste tööhõivevõimalusi Vaikse ookeani piirkonnas? Kas komisjon toetab Fidži suhkrusektorile ette nähtud, kuid praegu peatatud finantsabi maksmise jätkamist, juhul kui seal tegelikult rakendatakse nõutavaid häid valitsemistavasid? Kas komisjon toetab kindlalt põhjaliku arengupeatüki lisamist kõigisse tulevastesse täiemahulistesse majanduspartnerluslepingutesse?</PARA></CONTENT></QUEST>