<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0069">O-0069/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0069">Teema: Ühinemiste ja omandamistega seotud arengud Euroopa väärtpaberibörside ümber <BRK/></OBJECT><CONTENT><PARA>Kuidas hindab komisjon ühendamise   ja võimaliku ühinemise ja omandamisega seotud arenguid Euroopa peamiste   väärtpaberibörside ümber, eriti kui selles ei osale üksnes Euroopa,   vaid ka USAs asuvad väärtpaberibörsid? <BRK/></PARA><PARA>Kas komisjonipoolne   vaikus tähendab, et teie arvates on nimetatud kõrgendatud ühinemis-   ja omandamistegevus üksnes neid kauplemisplatvorme omavate asjaomaste   äriühingute aktsionäride probleem? Või oleks asjakohane formuleerida   selgelt Euroopa avalikud huvid selles ning olulised tingimused hästi   toimivate kauplemis- ja tehingujärgsete teenuste jaoks (võttes muu hulgas   arvesse Atlandi-ülese ühinemise võimalikku mõju Euroopa äriühinguõigusele   ja ettevõtte üldjuhtimisele)? <BRK/></PARA><PARA>Milline oleks ühendamise   ja võimalike (eriti piiriüleste ja Atlandi-üleste) kombinatsioonide   mõju kauplemise efektiivsusele, investeeringute jaotusele Euroopa majandusse   ning Euroopa emitentide, investorite, turul osalejate ja aktsionäride   kuludele ja tuludele? <BRK/></PARA><PARA>Kas komisjon (ning eriti   teie kolleeg volinik Kroes ja konkurentsi peadirektoraat) aimab juba   ette võimalike ühinemiste konkurentsiaspekte ja on koostamas hinnangut   nende kohta, ja kas riiklikud konkurentsiasutused tunnustavad, et neil   arengutel on selgelt euroopalik mõõde ning et Euroopa Komisjon peaks   koordineerima ja olema eeskujuks järjekindlate kohtuotsuste ja otsuste   tegemisel, nagu on sätestatud konkurentsireeglitega?  <BRK/></PARA><PARA>Milline oleks mõju reguleerimis-   ja järelevalvekordadele, eriti kui kaasatud on USA partnerid? Milliseid   meetmeid võtab komisjon selle mõju jälgimiseks?<B> </B>  Kuidas suhtub komisjon tingimustesse, mis USA seadusandja kavatseb kehtestada   Atlandi-ülestele ühinemistele ja milline on nende mõju Euroopa äriühingutele,   eriti mis puudutab ettevõtte üldjuhtimise küsimusi, järelevalvekordi   ja kohtualluvust USA kohtutes?<B> </B>  Kas kohaldataks näiteks Sarbanes-Oxley ettevõtte üldjuhtimise eeskirju?<B> </B>  Milline on selle mõju Euroopa finantsteenuste turu arengule? <BRK/></PARA><PARA>Milline on seis mõju   hindamisega ja ettenähtud järeldustega tehingujärgsete protsesside (väärtpaberite   arveldus) kohta, mida komisjon on lubanud esitleda enne suve ja kas   volinik võiks olla avameelsem suuna suhtes, mille ta kavatseb selles   küsimuses võtta? <BRK/></PARA><PARA>Kas komisjonil on kavas   uurida võimaliku üleeuroopalise kauplemise ja väärtpaberite arvelduse   ühendamise mõjusid Kesk- ja Ida-Euroopa tehingujärgsetele infrastruktuuridele?</PARA></CONTENT></QUEST>