<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000010">O-000010/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96705">Bendt Bendtsen</PERSON>, <PERSON ID="4246">Othmar Karas</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="28155">Edit Herczog</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96873">Jürgen Creutzmann</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="96739">Reinhard Bütikofer</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="97133">Derk Jan Eppink</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000010">Teema: Praktilised küljed seoses ELi instrumentide läbivaatamisega, et toetada VKEde rahastamist järgmisel programmiperioodil</OBJECT><CONTENT><PARA>23 miljonit väikest ja keskmise suurusega ettevõtjat ELis annavad väga suure panuse majanduskasvu, sotsiaalse ühtekuuluvuse ja töökohtade loomise edendamisse. VKEd on tähtis innovatsiooni allikas ning nad on ELis tööhõive säilitamise ja suurendamise seisukohalt väga vajalikud.</PARA><PARA>Euroopa finantsturud ei suuda praegu mitmel põhjusel võimaldada VKEdele seda tüüpi rahastamist, mida nad vajavad, mis tuleneb kas suuremast riskitundlikkusest pangandussektoris, turutõrgetest, uuenduslike ja paindlike finantsvahendite puudumisest või olemasolevate kavade struktureerimisest ja keerukusest.</PARA><PARA>1. Arvestades ettevalmistusi järgmiseks programmiperioodiks (pärast 2013. aastat), kas komisjon kavatseb panna suuremat rõhu juba edukalt toimivatele, kuid seni nii mahult kui kohaldamisalalt ebapiisavatele vahenditele (nt konkurentsivõime ja uuendustegevuse raamprogramm)?</PARA><PARA>2. Kas komisjon kavatseb keskenduda rohkem finantsinstrumentidele (vahefinantseerimise vahendid), millega on võimalik paremini rahastada väikeettevõtjate riske (nt innovatsiooni, ettevõtte üleminekut)?</PARA><PARA>3.  Milliseid algatusi komisjon kaalub, et aidata luua tõelist Euroopa riskikapitaliturgu ja edendada omakapitali rahastamist?</PARA><PARA>4. Mida on võimalik teha selleks, et kaotada bürokraatlikud takistused olemasolevate ELi toetuskavade rakendamisel ja seeläbi VKEde osalemist suurendada?</PARA><PARA>5. Kuidas hindab komisjon võimalikku ohtu, et Basel III kokkuleppest tulenevalt pankadele kohaldatavad rangemad kapitalinõuded võivad teha pangalaenu saamise VKEde jaoks raskemaks, ja mida ta kavatseb selles osas ette võtta?</PARA></CONTENT></QUEST>