<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000012">O-000012/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28358">Konrad Szymański</PERSON>, <PERSON ID="2097">Giles Chichester</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000012">Teema: Kolmas energiapakett</OBJECT><CONTENT><PARA>Energiaturu liberaliseerimist käsitlev kolmas õigusaktide pakett on aluseks konkurentsivõimelisele energiaturule ELis. Hiljuti on Venemaa Föderatsiooni ja Venemaa monopoolset positsiooni omava ettevõtte Gazprom esindajad korduvalt taotlenud kolmanda õigusaktide paketi põhimõtete muutmist, soovides eelkõige, et tühistataks gaasiedastusvõrkudele kolmandate isikute juurdepääsu põhimõte.</PARA><PARA>Need seisukohad on kahjuks leidnud poolehoidu mõnede ELi liikmesriikide pealinnades. Konkreetselt puudutab see South Streami gaasijuhtmele kolmandate isikute juurdepääsu põhimõtte kaotamist.</PARA><PARA>Seoses Venemaa Föderatsiooni kampaaniaga, mis on suunatud energiaturu liberaliseerimist käsitleva kolmanda õigusaktide paketi vastu, on teateid Euroopa Liidu ja Venemaa Föderatsiooni vahel kavandatavast kokkuleppest, mille kohaselt kõnealuse paketi sätted ei oleks Venemaa gaasi ekspordiks ettenähtud juhtmete suhtes siduvad. See oleks rahvusvaheline kokkulepe, mis seisaks kõrgemal ELi õigusest.</PARA><PARA>Sel teemal peetavate konsultatsioonide kohta on märge Prantsusmaa ja Venemaa vaheliste majandusläbirääkimiste 2011. aasta novembri protokollis.</PARA><PARA>Kas vastab tõele, et komisjonile esitati ELi ja Venemaa vaheliste energiaalaste kõneluste raames kokkuleppe eelnõu?</PARA><PARA>Kas vastab tõele, et kokkuleppe eelnõu koostajaks on Venemaa valitsus?</PARA><PARA>Kas komisjon kavatseb muuta energiasektori liberaliseerimist käsitleva kolmanda õigusaktide paketi sätteid?</PARA><PARA>Kas komisjon kavatseb soostuda nõudmistega, et South Streami gaasijuhtmele tehtaks erand kolmanda energiapaketi sätetest, mille hulka kuulub ka kolmandate isikute juurdepääsu põhimõte?</PARA></CONTENT></QUEST>