<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000138">O-000138/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96988">Alfreds Rubiks</PERSON>, <PERSON ID="96852">Cornelia Ernst</PERSON>, <PERSON ID="28134">Eva-Britt Svensson</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000138">Teema: Läti mittekodanike hääleõigus kohalikel valimistel</OBJECT><CONTENT><PARA>Pärast taasiseseisvumist taastati Läti kodakondsus vaid enne 1940. aastat Läti kodakondsust omanud isikutel ja nende järeltulijatel. Teistel on õigus saada kodakondsus ainult naturalisatsiooni korras ja mõnel isikul ei ole õigust naturaliseerimisele. Aastatel 1995 kuni 2009 naturaliseeriti vaid ligikaudu 132 000 isikut. Seisuga 1. jaanuar 2010 oli jäänud umbes 358 000 mittekodanikku, moodustades ligikaudu 16% kogu elanikkonnast.</PARA><PARA>ÜRO inimõiguste komitee, ÜRO rassilise diskrimineerimise likvideerimise komitee, Euroopa Nõukogu Parlamentaarne Assamblee, Euroopa Nõukogu Kohalike ja Piirkondlike Omavalitsuste Kongress, Euroopa Nõukogu inimõiguste erivolinik, rassismi ja sallimatuse vastu võitlemise Euroopa komisjon ning OSCE Parlamentaarne Assamblee soovitasid võimaldada mittekodanikel osaleda kohalike valimistel. Oma 11. märtsi 2004. aasta resolutsioonis komisjoni üldise seirearuande kohta, mis käsitleb valmisolekut Euroopa Liiduga ühinemiseks, tegi Euroopa Parlament ettepaneku, et Läti ametiasutused kaaluksid võimalust lubada mittekodanikel, kes on riigis pikka aega elanud, osaleda kohalike omavalitsuste valimistel. Euroopa Parlament võttis 22. aprillil 2009. aastal vastu resolutsiooni petitsioonikomisjoni 2008. aastal toimunud arutelude kohta, milles väljendati muret seoses petitsioonikomisjonile esitatavate rohkete petitsioonidega, milles taotletakse mittekodanikest Läti elanikele hääleõiguse andmist kohalikel valimistel.</PARA><PARA>Kas komisjon nõustub Euroopa Parlamendi ülaltoodud soovitustega, mis on seni täitmata? Kuidas komisjon küsimusega tegeles, et võtta järelmeetmeid Euroopa Parlamendi soovitustele? Kas komisjon teostab põhjalikku järelevalvet ning julgustab Läti mittekodanike, kellest paljud on Lätis sündinud, staatust seadustama? Kas komisjon nõustub, et demokraatia puudujäägiga Lätis võib kaasneda demokraatia põhimõtete ning inimõiguste ja põhivabaduste austamise tõsise rikkumise selge oht?</PARA></CONTENT></QUEST>