<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0214">O-0214/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28393">Luis de Grandes Pascual</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0214">Teema: Euroopa õhuruumi kontroll</OBJECT><CONTENT><PARA>Hispaania lennujuhid põhjustasid kõigest mõne nädala eest Hispaania õhuruumi sulgemisega tõsist kahju kodanikele, äriühingutele ja kogu Hispaania majandusele.</PARA><PARA>Tänavu aprillis esines Euroopa õhuruumis Islandi vulkaanipurske tõttu tõsiseid häireid, mille tõttu kannatasid sajad tuhanded reisijad ning millega kaasnesid lendude tühistamine ja tohutud kaotused lennufirmade, lennujaamade ja Euroopa majanduse jaoks. </PARA><PARA>Kas komisjon ei arva seda olukorda arvestades ja riikide meetmetest sõltumatult, etEuroopa tasandil tuleks suurendada reageerimisvõimet, hankides vajalikke vahendeid, mis võimaldavad sellistele kogu Euroopa õhuruumi mõjutavatele kriisidele tõhusamalt reageerida?</PARA><PARA>Kas komisjonil on kavas võtta ühtse Euroopa taeva elluviimise raames konkreetseid meetmeid, et suurendada selles valdkonnas Euroopa võrgu haldaja (Eurocontrol) volitusi?</PARA><PARA>Milliseid meetmeid pakub komisjon Euroopa lennujuhtide liikuvuse soodustamiseks? Kas komisjon peab asjakohaseks mõtet luua Euroopa meeskonnad, keda võiks mobiliseerida koheseks tegutsemiseks ning kes võiksid anda vajalikku tuge juhul, kui ühes liikmesriigis tekkinud kriis mõjutaks negatiivselt Euroopa võrku?</PARA><PARA>Mil määral võiks ühtset Euroopa taevast tehnoloogilises plaanis toetav programm SESAR tulevikus kanda olulist rolli selliste olukordade lahendamisel tänu uute tehnoloogiate arendamisele ja rakendamisele aeronavigatsioonisüsteemide valdkonnas?</PARA></CONTENT></QUEST>